text:
Nyuma y’urupfu rwa Willy Ishimwe Kariwabo waterewe icyuma i Buruseli mu Bubiligi, havuzwe byinshi. Mu kumenya neza ukuri aho guherereye, IGIHE twegereye umwe mu nshuti za nyakwigendera wari kumwe na we, wakurikiranye ibyabaye byose, Ishimwe akanamupfira mu maso. Victor VIK-MC, atanga ubuhamya kuri ubwo bwicanyi.
Victor VIK-MC ni umwe mu bari kumwe na Willy Ishimwe Karimwabo ubwo yaterwaga icyuma. Yagize byinshi atangariza IGIHE kuri ayo mahano.
Uyu musore Victor VIK-MC yatangarije IGIHE ko we na Willy bari bagiye mu munsi mukuru w’amavuko w’umwe mu nshuti zabo ahitwa Mont d’Arts, mu mujyi wa Bruxelles rwagati, batashye baba ari bwo Ishimwe yasagariwe. Ati "Uwo mugoroba wagenze neza nta kibazo rwose, twisekera nta muntu uduteye ubwoba, uturimo muri uwo mugoroba wose, nyuma twajyanye na Ishimwe kuri butike (night shop) iri mu metero nk’icumi uvuye aho twari turi’
’Ni bwo Ishimwe yahuraga n’abasore babiri b’Abanyafurika, bavugana na we twe turi iruhande. Bavuganaga mu buryo bwitonze, nta mahane ngo tutumva umugambi mubisha wabo. Nyuma habayeho gushaka kwambura Ishimwe, ni bwo umwe avanyemo icyuma ngo amukange. Ibyo byamaze nk’iminota ibiri. Ni bwo twe abari kumwe na Ishimwe aho twari turi ku ruhande, tubonye bihindutse, dushaka kubegera ngo tumenye igiteye ayo mahane, ariko umusore wari kumwe n’umwicanyi aratubambira; ni bwo ako kanya Ishimwe yatewe icyuma."
Victor akomeza mu buhamya bwe agira ati "Ibi byose nkubwira, byakozwe mu mwanya muto cyane. Imodoka ya Polisi yari ihahise, iza bakimara kumutera icyuma. Polisi ihita ifata uwo wateye icyuma Ishimwe. Icyo gihe ariko Ishimwe yari akibasha kuvuga, kuko ni we weretse Polisi umuteye icyuma, mbere y’uko ashiramo umwuka. Ibyo byose byabereye mu maso yanjye."
Muri ubwo buhamya yaduhaye, avuga ko abo basore babiri bari mu gatsiko kazwi ku izina rya "Versailles" nk’uko buri dutsiko twiyita amazina. Mu bikorwa by’ako gatsiko hakaba harimo urugomo. Abakagize ngo bafite amategeko bagenderaho n’uburyo bavugana (codes).
Ku bijyanye n’uko Ishimwe yari ateye, Victor yagize ati "Ishimwe yarishwe azize ubusa." N’ikiniga cyinshi, ati "Turi mu Isi itagira inyiturano y’abasazi. Willy yari inshuti yanjye, yari umuntu w’amahoro, ukora icyo yiyemeje. Ntiyagendaga muri izo nsoresore z’inkozi z’ibibi, kubera uburere bwiza yari afite. Yifuzaga no kuzaba umusirikare mu barwanya umuriro (Pompier), yari yaratangiye kubyitoza. Yakundaga cyane umuziki, nanjye yamfashaga muri byinshi. Azaguma iteka mu mutima wanjye nk’inshuti yihaga agaciro, inshuti nziza, haba ku buranga no mu mico."
Umunsi wo guherekeza nyakwigendera Willy Ishimwe Karimwabo, ni ku wa Kane tariki 3 Mutarama 2013, saa tanu (11h00), Misa yo kumusezeraho ikazabera muri Kiliziya ya Saint Julien, muri Komine ya Auderghem.


c: text/html

text:
Mu kiganiro kirambuye aherutse kugirana na IGIHE, Umuraperi Bulldogg yadutangarije ko umuziki w’iki gihe ari nk’umugore, bityo akaba ateganya ko igihe azaba yashatse umugore azahindura bigaragara uko akora muzika ubu.
Kenshi abanenga muzika nyarwanda cyane cyane uw’abakiri bato, bakunze kuvuga ko abahanzi bakiri bato badakora umuziki batekereje kuri ejo hazaza h’umwuga binjiyemo n’ah’ibihangano bagiye guha abakunzi babo.
Twegereye Bulldogg kugira ngo atubwire icyerekezo cye nk’umuhanzi.
IGIHE: Bulldogg iyo urebye uko ukunzwe muri iki gihe wibona nko mu myaka icumi uzaba ugezehe?
Bulldogg: Ibyo ntabwo njya mbiteganya, kubera ko Imana niyo idupangira, kuko umuntu aba afite abanzi n’ejo babyuka baguhitanye, ndatekereza gutera imbere ariko nyine ntabwo wageza mu myaka icumi cyangwa hejuru.
Ntekereza nko mu myaka itatu ko wenda imiziki yanjye izaba igeze nko ku rwego rwa East Africa (Afurika y’i Burasirazuba), ariko mu myaka icumi! si ntekereza ko naba nkiri no mu muziki, wenda naba narashatse umugore naragiye no mu bindi.
IGIHE: Bishatse kuvuga ko n’ushaka umugore uzahagarika umuziki?
Bulldogg: Ntabwo nakomeza kuwukora nk’uko nawukoraga ubu ngubu, byahinduka mo gacye umuziki uba umeze nk’umugore nawo nyine ntabwo napfa kuwureka, utanawukoze(…) utaririmbye wa producing (wajya utunganya imiziki y’abandi), cyangwa ukundi kuntu ubyitwaramo.
IGIHE: Ugiye kumva ukumva baramutse baguhamagariye nk’umwanya runaka mu butegetsi kandi ufite n’umugore wahagarika umuziki?
Bulldogg: Erega muzika iyi ngiyi yacu y’iki gihe iravuna cyane! tuzareba n’igihe ukuntu bizaba bimeze, ubonye ibintu bimeze neza hari ukuntu wayikora.
Nk’uko hano mu Rwanda hari abantu bayikora (muzika) kandi bakuru ariko hari uburyo bayikoramo, natwe twayikora nk’uko benda kuyikora ariko twe tukabyagura mo gacye kugira ngo dutandukane nabo kubera ibihe twakuriyemo kandi tutanangana.
IGIHE: Muzika waba uyikora nk’umwuga ku buryo wumva aribwo buzima bwawe, ari nawo uzasaziramo?
Bulldogg: Umuzika wanjye w’iki gihe ni uwagisore, uwakera Imana n’ikomeza kunshoboza nzawukora gisaza nyine.
Buri muntu areba ikimwungura cyane, ndawukunda, ikizampa amafaranga yo gutunga umuryango wanjye nicyo nzajyana nacyo, nikiba atari umuziki nicyo nzajyana nacyo.
Ariko ntibizambuza kuwukunda nk’umunyamuziki, kandi niba ariwo mbona umpa amafaranga kuruta ibindi akaba yamfasha kubaho neza n’umuryango wanjye niwo nzakomeza.
Ariko sinavuga ngo niho ubuzima bwanjye buzingiye kuko ushobora no kugira ikironda (amahirwe) ukaba umuboxeur (umukinnyi w’iteramakofi) ikaba iraguhiriye kandi ikwinjiriza rale (amafaranga), umuziki ukaba urawuretse ariko ukajya uwukunda bisanzwe.

robotstxt: allowed

filter: keep


text:
Urubyiruko mu myidagaduro
Urubyiruko rutuye mu mujyi w’akarere ka Nyamagabe, rurasabako rwashyirirwaho ahantu ho kwidagadurira, ngo kuko aho bidagadurira bishyuzwa amafaranga igihumbi kandi ngo ntibiborohera kuyabona.
Kugeza ubu abakunda imyidagaduro muri aka karere, bisanga muri hoteri yitwa Golden Monkey iherereye mu mujyi wa Nyamagabe, aho bishyura amafaranga 1000 y’amanyarwanda, ariko nayo usanga bayinubira ko ari menshi.
cyiza Claude, umusore w’imyaka 24 y’amavuko, ngo asanga bibabaye byiza abayobozi bashakisha uko hajyaho inzu y’imyidagaduro kubantu bose, ushoboye akajyamo udashoboye akajya aho agomba kwishyira amafaranga, ariko buri muntu wese n’amikoro ye akabasha kwidagadura.
Bitewe nanone no kuba hagaragara akabyiniro kamwe, usanga abakorera muri uyu mujyi wa Nyamagabe, bavuga ko akenshi usanga weekend ijya kurangira barambiwe kuko baba badafite aho berekeza.


text:
Mu gitondo cyo kuri uyu wa Gatatu tariki ya 18 Mata 2012, ni bwo Itorero Inganzo Ngari ryatangaje inkuru y’urupfu rw’umwe mu babyinnyi baryo.
Nyinawinkotanyi Rwirangira Irène yari umukobwa ukiri muto dore ko yari afite imyaka 20 gusa. Yari amaze iminsi isaga 10 arwariye mu bitaro bya Kibagabaga, avurwa ariko abamuvura batazi icyo bavura nk’uko twabitangarijwe na Karemera Emery, Umuyobozi w’itorero twavuze haruguru.
Aganira na IGIHE, Karemera yagize ati: “Irène yafashwe ababara umutwe, afite n’imbeho. Yahise ajya kwivuza ku bitaro bya Kibagabaga kuko ari naho yari atuye. Abaganga baramwakiriye, bagerageza kumuvura; ariko mu by’ukuri ntibabasha kubona icyo arwaye”.
Yakomeje agira ati: “Abaganga ntibigeze bemera ko bananiwe ngo bareke umwana ajye kwivuza ahandi, ahubwo barebye ibimenyetso n’uburyo yashikagurikaga; bishyiramo ko arwaye ‘fièvre typhoide’, niko gutangira kumuhata imiti. Byageze aho babona ko uburwayi bwe buri gukomera aho koroha, hanyuma ku munsi w’ejo (ku wa Kabiri) ni bwo bamwohereje mu Bitaro Bikuru bya Kaminuza bya Kigali (CHUK)”.
N’agahinda kenshi, Umuyobozi Mukuru w’Itorero Inganzo Ngari yakomeje agira ati: “CHUK nibo babashije gutahura ko ubwonko bwa Irène bwari bwangiritse, ariko nta cyo bari bakiramira kuko mu ijoro ryakeye nibwo umwana yashizemo umwuka”.
Abaganga baracyanengwa gutanga serivisi mbi
Tuganira n’abantu batandukanye bari bazi Nyakwigendera Irène ndetse banamubaye hafi mu burwayi bwe bavuze ko urupfu rwa Irène rwatewe ahanini n’uburangare bw’abaganga. Abaganiriye na IGIHE ntibifuje ko amazina yabo ashyirwa ahagaragara ariko ntibyabajije kugaragaza akababaro kabo.
Umwe yagize ati: “Jye sinumva ukuntu abaganga ba Kibagabaga, biyemeza guhata umwana imiti batazi icyo arwaye ngo barakeka ko…Ntibakajye bakekeranya ku buzima bw’umuntu kabisa”.
Undi yagize ati: “Njye nari mpari ubwo Irène yageraga CHUK. Yagezeyo abaganga baho babanza gutinya kumwakira kuko babonaga ko ageze kure. Byabaye ngombwa ngo habaho kwegera abaganga ku buryo bw’umwihariko kugirango babashe kumwakira, n’ubwo byarangiye atuvuyemo”.
Icyo ibitaro bya Kibagabaga bibivugaho
Mu kiganiro cyihariye na IGIHE, Dr Christian Ntizimira uyobora ibitaro bya Kibagabaga yavuze ko Irène yageze muri ibyo bitaro ahinda umuriro n’umutwe umurya. Yakorewe ibizamini byabugenewe, ashyirwa mu bitaro mu gihe cy’iminsi 10, aho yahabwaga imiti ya antibiotiques zifite imbaraga kurusha izindi mu Rwanda.
Ati "Nyuma yahawe transfert; ubundi hano iyo umuganga atanze transfert, umurwayi aherekezwa n’umuforomo, ariko Irène we yaherekejwe n’umuganga (docteur) kugirango asobanure neza uburyo arwaye hakurikijwe uko yakurikiranwe. Ntabwo rero yarangaranwe, kandi abaganga bababajwe no kumva ko hari abakeka ko batakoze akazi kabo neza, mu gihe bo ntako batagize".
Nyinawinkotanyi Rwirangira Irène yavutse ku itariki 12/03/1992 i Bujumbura mu gihugu cy’u Burundi. Yarangije amashuri yisumbuye mu mwaka ushize wa 2011, ku ishuri rya S.O.S; uyu mwaka yari atangiye kaminuza i Mudende (UAAC).
Yakundaga umuco kandi akanezerwa cyane mu gihe cyo kubyina imbyino Nyarwanda.


text:
Umuco wo gukwa ihene n’ingurube uragenda uba amateka mu baturage b’ikirwa cya Nkombo mu karere ka Rusizi, nk’uko abo baturage babyivugira ngo icyo ni kimwe mu byiza abatuye Nkombo bakesha gahunda ya girinka imaze kugera muri bamwe mu baturage baho.
Ubundi mu Kinyarwanda tumenyereye ko umusore akwa umukobwa yashimye ko barushinga, abifashijwemo n’umuryango agakwa inka cyangwa se muri iki gihe bamwe bagahitamo gukwa amafaranga.
Nyamara aba baturage bo ku Nkombo kera bakunze kwisanga cyane mu muco w’abanyekongo kurusha uw’abandi banyarwanda, aho usanga benshi mu bakobwa baho baranashyingiwe cyane mu bagabo b’abanyekongo ngo bagiye bigana n’umuco w’abo banyekongo kugeza n’aho nabo bajyaga bakwa ihene n’ingurube mu nkwano iwabo w’umusore bashyiraga iwabo w’umukobwa.
Nk’uko bakomeje kubidutangariza, ubwo twabasuraga tariki 14/5/2014, ngo mu bihe byo hambere iyo umusore yashimanaga n’umukobwa bakiyemeza no gutera intambwe yo kurushinga, ababyeyi b’uwo musore bateguraga ihene 2 cyangwa se ingurube bakabijyana iwabo w’umukobwa nk’inkwano cyangwa se ikamba ry’ababyeyi ko babyaye bakanarera neza.
Iyo ngurube cyangwa se izo hene zabaga zakowe iyo nkumi ngo ku munsi w’ubukwe byarabagwaga abagize imiryango yombi bakabisangira nk’ikimenyetso na none cy’igihango gikomye iyo miryango yombi igiranye. Nk’uko abo baturage bo ku Nkombo bakomeje babidutangariza, ariko ngo ku musore uturuka mu muryango wifite ayo matungo magufi nticyaziraga ko aherekezwa n’inka, ariko ku muryango udafite amikoro ahagije ngo ube wabona inka iherekeza aya matungo magufi iyo ngurube cyangwa izo hene byabaga bihagije ngo yegukane uwo yakunze. Uwifite na we ku buryo yabona iyo nka, ayo matungo magufi na yo yabaga ari ngombwa ngo ayiherekeze.
Kuba abatuye uyu murenge wa Nkombo barakunze kurangwa n’umuco w’abaturanyi babo b’abanyekongo mu bintu byinshi bitandukanye ngo si ukuwukunda ahubwo ngo byaterwaga no guhera mu bwigunge ntibibone nk’abanyarwanda ahubwo bakiyumva iteka nk’abanyekongo, dore ko n’imirimo yabo, imyinshi ari ho banayikoreraga.
Kuva aho Leta y’ubumwe bw’abanyarwanda itangiye kubegereza gahunda z’iterambere nk’abandi banyarwanda, zirimo gahunda ya girinka, iyo mico bakuraga muri Kongo iragenda ihinduka buhoro buhoro ku buryo ngo nk’ibyo byo gukwa ihene n’ingurube byacitse burundu, bakaba basigaye bakwa inka cyangwa amafaranga.
Muri Repubulika iharanira Demokarasi ya Kongo ngo gukwa bigendana n’akarere n’icyo gakeneye.
Mu bice bya Kivu ngo bakwa inka kuko ari aborozi bazo, ngo hari n’ibindi bice by’icyo gihugu bakwa imbwa kuko ari abahigi bakaba ari zo bakeneye kurusha ihene n’inka, ngo hakaba n’ahandi kugira ngo umusore ashyigure inkumi agomba kuba yaragize atera Gatarina akiba urugo runaka ntafatwe kubera ingufu ze, ngo ibyo bigatanga icyizere ko azarengera urugo mu bihe by’amage, mu gihe ubundi tumenyereye ko kwiba ari ingeso mbi ikwiye kwamaganwa nk’uko bamwe mu baturage b’iBukavu bari baje mu Rwanda guhaha babidutangarije.


text:
Kugira umukunzi wa kure y’ amaso biravuna cyane, ariko kuko urukundo ntawe uruyobora kandi n’ uwo rushatse rumusanga, niyo mpamvu igihe umukunzi wawe ari kure ugomba gukomeza kumva ko muri kumwe ku mutima nk’ uko bavuga ngo "kure y’ amaso si kure y’ umutima.
Kugira umukunzi wa kure y’ amaso biravuna cyane, ariko kuko urukundo ntawe uruyobora kandi n’ uwo rushatse rumusanga, niyo mpamvu igihe umukunzi wawe ari kure ugomba gukomeza kumva ko muri kumwe ku mutima nk’ uko bavuga ngo "kure y’ amaso si kure y’ umutima.
Ibi ngiye kukubwira bizagufasha gukomera ku rukundo ufitanye n’ uwo mutegeranye n’ ubwo wabonaga bisa n’ ibikugoye cyane.
Kuba kure y’ umukunzi ntibivuze kutaba inyangamgayo mu rukundo
Kugirira umukunzi wawe icyizere gihagije, iyo wizeye umukunzi wawe by’ ukuri, nta cyababuza mwembi gukomeza kuryoherwa n’ urukundo n’ ubwo muba mutabasha kubonana amaso ku maso, ariko imitima yanyu iba iri kumwe. Umuntu rero aba agomba kugerageza akizera ko umukunzi we amutekereza nk’ uko nawe abyiyumvamo kandi nta mukekere ibyo atazi.
Kwihanganira ibigeragezo byatuma uteshuka kuba umukunzi wawe ari kure cyane, birashoboka ko utabura imitego uhura nayo haba abashaka kugutesha umurongo, abasebya umukunzi wawe n’ ibindi byose bishobora gutuma wumva utakimwiyumvamo. Jya ukomera kandi ushikame, ugume ku ntego wihaye nibyo byonyine bizatuma unesha ibigeragezo mu nzira y’ urukundo.
Kuzirikana amasezerano mwagiranye ntuzigere narimwe wibagirwa igihango wagiranye n’ umukunzi wawe cyangwa ngo wumve ko nta gaciro kigifite, ahubwo ugomba gukaza umurego ukibuka ko nta wundi mwigeze kugirana igihango nk’ icyo.
Kwirinda guhubuka mu byo umukorera n’ ibyo muvugana, abakundana bari kure baba bagomba kwitondera amagambo babwirana kugira ngo hatagira ukomeretsa undi kandi bategeranye ngo basabane imbazi kuko hari ubwo wamubwira ikintu bigatuma yumva ko utakimukunda, kimwe n’ ibyo umukorera uba ugomba kubiha agaciro ukabikora nk’ uwikorera.
Gushyira urwibutso yagusigiye ahagaragara, birashoboka ko ajya kugenda yagusigiye impano cyangwa se urwibutso. Ntuzigere ushyira aho utareba urwo rwibutso kuko nicyo kimenyetso gikomeye, iyo urureba biba bisa n’ aho ariwe murebana. Ugomba rero kurushyira ahantu uzajya urubona kenshi gashoboka.
Nyamuneka ntuzahemukire umukunzi wawe ngo ni uko ari kure kuko numubera indahemuka nawe azabikwitura maze urukundo rurusheho gushinga imizi no gusagamba.
Solange Gakuru - imirasire.com
Ibitekerezo
uranyemeje gusa urukundo nyarwo rurihangana umva tugomba kugira urukundo rwuzuye iyo rucagase urabyumva Kanda hano umusubize
Ikibongoza,nukomubamwabanye,utamubonyese.Urinkanjyaha,wamubuze?nurucangase.Ntiwarureka? Kanda hano umusubize
impamvu wamubuze nuko utamushatse ugire umunsi mwza. Kanda hano umusubize


text:
Nyagatare: Amategeko y’imikoreshereze y’ubutaka agomba kubahirizwa
Kubahiriza amategeko agenga imikoreshereze y’ubutaka, kumenya abaturage no kugenzura abinjira mu midugudu nizo ngamba akarere ka Nyagatare gafite hagamijwe kugenzura urujya n’uruza rw’abaturage akenshi bagurishwa ubutaka bwagenewe ubworozi bakabuhingaho.
Ikibazo cy’imikoreshereze mibi y’ubutaka cyongeye kugarukwaho mu kiganiro ubuyobozi bw’akarere ka Nyagatare bwagiranye kuri uyu wa 27 Gicurasi n’abanyamakuru bakorera ibitangazamakuru bitandukanye mu Rwanda. Ahanini abanyamakuru bibanze ku bibazo by’abaturage basenyewe Karangazi na Rwimiyaga. Kuwa 22 Ugushyingo umwaka ushize nibwo abaturage ba Gakagati ya 2 mu murenge wa Rwimiyaga basenyerwaga n’ubuyobozi bw’akarere ka Nyagatare kuko bahinze bakanubaka mu nzuri. Icyo gihe abaturage bavugaga ko barengana dore ko bamwe bari baramaze no kubona ibyangombwa by’ubutaka baguze.
Aba baturage ariko nyuma baje kwemera amakosa bakoze mu igura ry’ubu butaka maze bemera gusubizwa amafaranga bari batanze mu kugura aho bari batuye bakajya gushaka ahagenewe ubuhinzi. Kuwa 08 Werurwe uyu mwaka abambere batangiye gusubizwa amafaranga yabo. Harerimana Appolinaire na Bunani Eduard badutangarije ko bashimishijwe no kuba babonye ibyo bari batanze mu gihe nta cyizere bari bagifite kuko amakosa yari ayabo.
Uyu muyobozi kandi akaba yavuze ko ubu mu midugudu hashyizwemo amakaye nk’iyandikwamo abanjira n’abasohoka hagamijwe kugenzura neza abimukira benshi bakunze kugana aka karere. Kugeza ubu abayobozi b’imidigudu 4, abayobora utugali 2 n’uwari ushinzwe ubuhinzi mu murenge wa Rwimiyaga barahagaritswe.
Leave a comment!


text:
Mu mwaka wa 2011 havumbuwe ibuye ryiswe 2011 AG5 ubu rikaba rihangayikishije inzobere n’abashakashatsi mu bumenyi bw’isanzure kuko hari ibimenyetso bigaragaza ko tariki 5 Gashyantare 2040 rizahitana isi.
Muri rusange mu isanzure hari ibibuye bisaga ho gato ibihumbi 560 nk’uko urubuga wikipedia.org rubitangaza, muri byose ntibikunze kugaragaza ibimenyetso byo kugongana n’isi cyane uretse ikiswe 2007 VK184 n’iki twavuze hejuru.
Iki kibuye cyavumbuwe muri Mutarama 2011, i Arizona muri Leta Zunze Ubumwe z’Amerika kugeza n’ubu hashyizweho amatsinda menshi ashinzwe kugikurikiranira hafi idakika ku rindi , umunsi ku wundi, amenshi muri yo ni ay’ikigo cya Leta Zunze Ubumwe z’Amerika kizobereye mu by’isanzure (NASA).
Ikibuye 2011 AG5 gifite umurambararo wa metero 140, ariko abashakashatsi ntibarabasha kumenya ingano, uburemere n’ibikigize nyabutabire byacyo.
Detlef Koschny wo mu kigo cy’u Burayi cyita ku bijyanye n’isanzure (ESA), mu Ishami rikurikirana imibumbe igaragiye izuba (Solar System) yatangarije ikinyamakuru cyitwa Huffington Post ko imibare igaragazwa kugera ubu ikirimo urujijo.
Foto : astrocosmos2002.blogspot.com


text:
RUSHYASHYA
==========================
Bamwe mu bari inkotanyi z’amarere ku rutonde rw’abanzi b’igihugu
- Gen.Nyamwasa, Col.Karegeya, Rujugiro, Himbara, Gahima, Maj. Rudasingwa ku isonga !
Muri Rushyashya y’ubushize twabararikiye ko tuzabagezaho inkuru ijyanye n’ibyavugiwe mu nama ikomeye Perezida Kagame yagiranye n’abanyamuryango ba FPR- Inkotanyi hamwe n’abayobozi bakomeye bo mu mujyi wa Kigali, abacuruzi bo mu rwego rwo hejuru cyimwe na bamwe mu ba fonctionaires wakwita abavugarikijyana.
Nubwo iyo nama yari iyo gutegura amatora ariko nk’uko twabikomojeho ubushize muri ya nteguzankuru(stop press), Kagame yanavugiyemo abo yemeza yuko bari ku isonga kuba abanzi b’u Rwanda cyimwe ngo n’uko ari n’abanzi b’umuryango FPRInkotanyi!
Iyo nkuru rero reka tuyibagezeho ku buryo burambuye nk’uko twabibasezeranyije muri iyo nomero y’ubushize:
Burasa Jean Gualbert
Nkuko tubikesha umwe mu banyamuryango ba RPF wari muri iyo nama utarashatse ko dutangaza amazina ye ku mpamvu ze bwite, Ngo muri iyo nama Perezida Kagame, akaba na Chairman wa FPR, yabasobanuriye ko nk’umukuru w’umuryango yakomeje kwitwararika ku mahame ya RPF. Mu buzima bwa nyuma na mbere ya jenoside yakorewe abatutsi muri 94.
Ibyo yababwiraga byose byarumvikanaga cyane ko abenshi bari bamuzi, nk’umuntu udakunda ubutegetsi, ariko nk’umuntu udakunda ko ibintu byakwangirika kandi abirimo.
Urugero uwo munyamuryango yaduhaye abemera Kagame baheraho, ni mu 1990 ubwo urugamba rwo kwibohoza rwatangiraga, ntabwo yari mu Rwanda, ahubwo yari muri Amerika aho yigaga amashuri makuru ya gisirikare. Kubera gukunda igihugu yarayahagurutse aza kuyobora urugamba, no kongera gukusanya ingabo, cyane ko Rwigema Fred n’abandi bari bamwungirije bari bamaze gupfa. Ati urumva rero ko kuba umukuru w’ingabo za RPF atari ukurarikira ubutegetsi, ahubwo ni ugukunda igihugu(patriotisme). Ubwo ingabo za RPF zari zimaze kwirukana ingabo zo kwa HABYARIMANA, zimaze no guhagarika jenoside, byabaye ngombwa ko hajyaho ubuyobozi buhamye, kuko igihugu cyari cyafashwe abicanyi bahunze. Icyo gihe hari abavuga ko KANYARENGWE Alexis, wari chairman wa RPF, yamubajije ati wandetse nkaba Perezida wa Repubulika. Undi ati uzi ko RPF yemerera muri demokarasi uziyamamaze ahita abyihorera kuko yatinye guhangana nabali bamaze kwerekana ko babishaka.
Ubwo hiyamamaje SENDASHONGA Seth na BIZIMUNGU Pasiteri, nibwo Pasiteri yabaye Perezida yegukana uwo mwanya washakwaga na Kanyarengwe.
Nyamara Kanyarengwe wabwiraga KAGAME ngo yabimwihereye yatekerezaga ko Paul KAGAME yabifatisha igitugu kuko ari we wari umukuru w’ingabo, bivuga ko yahamye ku mahame ya RFP ya demokarsi, no kutagira inyota y’ubutegetsi, ahubwo ahitamo kwibera Visi Perezida na Minisitiri w’ingabo.
Hashyizweho n’abandi bayobozi bashyirwamo K ANYARENGWE , SENDASHONGA Seth, MAZIMPAKA Patrick, KAREMERA, INYUMBA, BIHOZAGRA, bongeramo n’abo mu yandi mashyaka atarijanditse muri jenoside.
PL hashyizwemo NSENGIMAN A , MUGABO Pio, HIGIRO Prosper; PSD hashyirwamo IYAMUREMYE, NTAKIRUTINKA, RUGENERA. PDC hashyirwamo NAYINZIRA. Muri MDR hashyizwemo TWAGIRAMUNGU, RWIGEMA, NKURIYINGOMA , NGIRABANZI,
Perezida Kagame ati: ariko rero bijya gutangira bamwe muri aba bambwiye ko nkwiye kureka UNAR igakora ku mugaragaro, nkabasubiza nti none se, bamwe muri mwe muri mu bayirukanye, murayigarura se ari uko hahindutse iki? Muyikunze mute? Ati icyo bashakaga kwari uko U.N.A.R igaruka bakabona uko babyutsa Parimehutu, ariko babonye bitabashobokeye batangira gukoresha iturufu ivuga ngo ingabo za RPF zishe abahutu, nkaba Musangamvura wari maneko wa TWAGIRAMUNGU.
Kagame ati nkababwira nti « ko turi muri cabinet, ko izi ngabo zabaye iza Leta murimo, zahura n’abacengezi bazirasaho zikabareka. Muri jenoside se ko zayihagaritse, mutekereza ko zayihagarikishije umupira w’amazi? Bati twihungire ntitwashobora igitugu cya KAGAME na RPF.
Kagame abwira abari muri iyo nama ati nyuma haza RUDASINGWA n’ubundi kuva kera kuza muri FPF kwari ukumukurura mu kiziriko kuko yari afite ibindi yemereragamo, ariko tugatekereza ko yahinduka. Tumuha kuba SG wa RPF, Ambasaderi muri USA, Diricab muri presidansi, ariko ingeso mbi n’imyitwarire mibi biramwokama, bamugira inama yo kwilinda akaboko karekare ko ahubwo akwiye kuba inyangamugayo, ati igitugu cya KAGAME.
Nyamara yafungwa, yafungurwa ati ndarenganye ahubwo reka mpunze igitugu cya KAGAME na RPF.
Kagame akomeza agira ati mukuru we GAHIMA murabizi ko nta muntu utazi akarengane yagiriraga A b a n y a r w a n d a , k w a k a amadeni mwizina lya mukecuru mama we, n’utundi tunyanga tutatumaga yakwitwa inyangamugayo.
Ati batangira kubimubaza ati ndahunze igitugu cya Kagame kirakabije ! Ahubwo ageze muli Amerika aho yahungiye yandika n’igitabo kimuhesha impamyabushobozi y’ikirenga PHD mu by’amategeko kivuga nabi u Rwanda ati kudafunga R.P.F. NI Ishyano. Uwo nawe akegera abandi barakare ngo azize KAGAME na RPF n’igitugu cyabo. Haza ba Gen. HABYARIMANA we na Colonel Ndengeyinka watoraguwe na R.P.A. Nyamara na KINANI ubwe yari yaramujugunye, aba depite, SG muri MINADEF, aba MINADEF, atangira kuzana amacakubiri , ati nta Equilibre muli iyi Leta, atangira kujya mu Manama ya rwihishwa y’amashyaka amwe asenya, kandi ari umusirikare. Bamubwiye bati ibintu bidusubiza aho twavuye 94 wabivuyemo? Ati nsabye imbabazi, wajya kumva ukumva ejo yongeye,bakongera kumubaza bati uli mu biki,ati ndahunze hari igitugu.
Bigera kuri ba Gen. KAYUMBA Nyamwasa, ati twatekerezaga ko ibyo bakora bitari byiza bazagenda bikosora. Kagame ati nyamara Uko Kayumba yagendaga akuzwa mu myanya niko yagendaga yangiza. yabaye umuyobozi mukuru wungirije uwa Jandarumori, Chef d’etat Major w’ingabo, umukuru wa NSS, Ambasaderi mu Buhinde, abantu bakibwira ko abibaye yagenda agabanya amanyanga. Ariko aho kugabanya, banamuhamagara ngo agirwe inama ati igitugu. Yewe, kugeza nubwo ata ingabo akigira kwiga muri UK, kandi turi mu ntambara. Uko bamugira inama we akabatuka, ngo nimuve ku gitugu cya KAGAME na RPF.
Na KAREGEYA ni kimwe, abo bose aho kwemera inama bagirwaga ubundi tuzi ali imiyoborere myiza, bati abunva inama ni abahakwa ku banyagitugu, reka duhunge tukive iruhande twe ntitwakemera.
Kagame ati muzi neza ko General KAZURA mu kazi akora ashinzwe gutanga ibibari, arangije anyura Dar- es Salaam ajya muri Afurika y’Epfo nta ruhushya, murumva twari kubyihorera? Uyu we, yaje gusaba imbabazi ubu yararekuwe nta kibazo.
Murebe uwitwa HIMBARA, mbere yaje numva hari ikintu yamara ukurikije ko wenda yashobora ibi n’ibi, ukarwariza aho. Ariko icyagaragaye ni uko yaje kunanirana arahunga, aza gusaba imbabazi turazimuha, arangije arongera. Sinzi uko bimugendekera, aba asanze ba KAYUMBA, KAREGEYA. Aba yiyongereye mu bavuga ngo bahunze igitugu cya KAGAME na RPF.
Ntibyamaze kabiri, haza uwitwa RUJUGIRO(uyu rwose ntacyo tutamukoreye nk’umucuruzi wo mu Rwanda) bamuvugaho ibibazo byo kudacuruza neza, haba amatabi, imisoro n’ibindi, ariko tukumva azabyumva akazagenda arushaho kubinoza no kubikora neza. Kubera kunyereza imisoro yo muri Afurika y’Epfo aza gufatirwa mu Bwongereza arafungwa, aho aviriyeyo ati u Rwanda ntirwamfunguje, ntirwamfashije, ati reka nisangire ba KAYUMBA na KAREGEYA. Bivuga ko nawe yegereye abavuga ko bahunze igitugu cya RPF na KAGAME.
Ejo bundi numva umukoloneri witwa MUDENGE mu bibazo by’amasambu arwaniramo n’abaturage bikagera aho abatunga imbunda. Nyamara nta minsi ishize muhamagaye ati na Gen. KABAREBE, KIRABO na NYINAWAGAGA nabo barayafite. Mubwira ko akwiye kwitangira akazi akora ka Regulation, akava mu ntambara z’amasambu, akorora ntacuruze ubutaka. Nyamara ngiye kumva numva yasubiyeyo n’iterabwoba.
None se, ibi tubirebe tubyihorere? Ubu se, ibyo byose wabireba ukabyihorera ngo hatagira uvuga ngo hari igitugu, kandi bari kwangiriza u Rwanda n’Abanyarwanda?
Kagame yakomeje yibutsa abari muri iyo ati twemereye Abanyarwanda umutekano, imiyoborere myiza, ubwisanzure n’iterambere. Numva tutakwemerera umuntu uwo ari we wese wabibabuza. Nuko n’abanyamuryango bati nibyo. Aho twari tugeze, haba mu bukungu, imibereho myiza y’abaturage, haba mu iterambere, kurwanya ruswa, turi aba mbere mu karere. Ntabwo twakwemerera icyadusubiza inyuma.
Kuri bariya bose yavuze batannye yavuze yuko nabo u Rwanda ari urwabo bakwiye gusaba imbabazi Abanyarwanda kuko bahemukiye umukuru w’igihugu, bahemukira RPF yabagiraga inama, maze bave ibuzimu bajye ibuntu, baze bafashe abandi Banyarwanda kurwubaka, bave mu byo babeshya ko hari igitugu, haba kuri KAGAME cyangwa RPF.


text:
Mukiganiro twagiranye na bamwe mu baturage b’ingeri zitandukanye, badutangarije impamvu bamwe mu basore, rimwe na rimwe bahitamo kwibanira badasezeranye yaba mu nsengero(kiliziya) cyangwa se wenda batanyuze no mu rukiko.
Ibitekerezo nk’ubukene,guta umuco, ubukwe n’inkwano bihenze,kunywa inzoga nyinshi bigatuma bata ubwenge ni bimwe mu byagarutseho na benshi,bituma bamwe bishyingira.
Harerimana Jean de Dieu ni umugabo utuye mu murenge wa Mukamira mu karere ka Nyabihu,avuga ko inkwano ihenze cyane,kuko ushobora kuba ukundana n’umukobwa bakaguca inkwano nini utabona,bikiyongeraho n’ubukwe muba muzakora byose bisaba ubushozi. Bamwe mu basore rero iyo basanze batazabibona kandi bakundana hari abahitamo kwibanira badasezeranye.
Gusa yongeraho ko muri iki gihe,bitewe n’ubuyobozi bwiza,ababanye badasezeranye bashishikarizwa gusezerana byemewe n’amategeko ndetse n’abatarasezerana b’abasore bagashishikarizwa kuzabikora mu buryo bwemewe aho kwishyingira.
Kuri Harerimana,ngo iyo umusore n’inkumi basezeranye,buri wese aba ahaye agaciro undi cyane cyane umukobwa. Kuko nk’iyo umugabo agiye gupagasa kure batarasezeranye n’umukobwa,usanga imiryango isigara imutesha agaciro,imwita indaya,nta burenganzira busesuye afite ku by’umugabo we. Ariko iyo basezeranye,buri wese aba abifiteho uburenganzira bungana n’ubw’undi,kandi n’abana bafite uburenganzira ku by’ababyeyi babo.
Mudasunikwa Theoneste wo mu murenge wa Karago mu kagari ka Kadahenda,avuga ko abasore n’abakobwa bakunze kwishyingira ninjoro kubera imyumvire mibi kandi benshi mu babikora bakitwaza impamvu ipfuye y’ubukene,nyamara hari abakene benshi bakora ubukwe buciye mu mucyo.
Nyamara umukecuru Madeleine Nyirantubure wo mu murenge wa Jenda,we avuga ko nk’umukuru,asanga abana b’iki gihe batagishaka kugendera ku nama n’amabwiriza y’ababyeyi babo. Yewe ko batakinumva n’impanuro zabo. Ibi bikaba bikurura ingaruka nyinshi zirimo no kwishyingira.
Umukecuru Madalina asanga abana b’iki gihe bumviye ababyeyi babo,bakagendera ku muco kandi bakumvira ubuyobozi byarushaho kuba byiza,kwishyingira byanacika burundu
Yongeraho ko hari igihe abana (umukobwa n’umuhungu)bahurira mu kabari,umuhungu akagurira umukobwa inzoga n’umugati bagasinda,bakabyumvikanaho bakajyana batyo. Ku kirebana n’impamvu y’ubukene, umukecuru Nyirantubure avuga ko iyo mpamvu ipfuye rwose.
Icyo ashingiraho ngo ni uko ubusanzwe mu muco Nyarwanda umuntu adacyuza ubukwe wenyine,abavandimwe n’inshuti n’abaturanyi baramutwerera,ibintu bikagenda neza ntabyifahe wenyine.
Ku nama atanga,ngo igikwiriye urubyiruko rwa none,ni ukurushaho kumvira ababyeyi,bagakurikiza inama n’impanuro zabo n’iz’ubuyobozi,aho guta umuco. Yongeraho ko iyo umukobwa asezeranye n’umusore,bombi baba bihesheje agaciro kandi bakuzuzanya. Bituma n’ababakomokaho bagira uburenganzira ku mutungo w’ababyeyi babo,bityo ntihaboneke ibibazo.
Kuri ubu mu nkiko n’ubujyanama mu by’amategeko,imanza nyinshi usanga zishingira ku mitungo,ubutaka n’izungura. Impamvu zibitera akaba ari uko bamwe bashaka abagore benshi cyangwa bagashakana mu buryo butemewe n’amategeko,bityo bigakurura ibibazo bijyanye n’uburenganzira bw’abana ku mitungo y’ababyeyi babo,abana bihakanwa n’ababyeyi n’ibindi bikunze kubaho.
Mu kubyirinda,gusezerana byemewe n’amategeko bikaba ari inzira nziza ituma bitabaho kandi n’ubwo byabaho,bikaba bikemurwa byoroshye cyane.


text:
Kuri uyu wa gatandatu tariki ya 03/05/2014, itsinda ry’abantu bize muri koreji (college) Ingenzi I Rutongo basuye urwibutso rwa jenoside yakorewe abatutsi rwa Murambi ruri mu karere ka Nyamagabe hagamijwe kwiga amateka yayo, kunamira abayizize barushyinguyemo ndetse banafasha umwe mu barokotse jenoside utishoboye.
Kamizikunze Anastase umwe mu bize muri koreji Ingenzi avuga ko bahisemo gusura urwibutso rwa jenoside rwa Murambi kuko rufite amateka yihariye rwigisha, bikajyana n’uko aho basuye urwibutso banasura umwe mu barokotse jenoside bakamugenera inkunga baba bakusanyije.
Ati “guhitamo urwibutso rwa Murambi ni uko rufite amateka yihariye cyane cyane agaragaza politique mpuzamahanga, uruhare rw’abafaransa muri jenoside, byongeye kandi rugaragaza amateka ataboneka ku zindi nzibutso nk’imibiri igaragaza uko yari imeze, noneho aho tugiye gusura urwibutso duhitamo umuntu uri hafi aho ngo tumufashe igihe tubona atishoboye”.
Mukarurangwa Espérence, umukecuru utuye mu kagari ka Nzega wasuwe n’iri tsinda, yatangaje ko inkunga yahawe igiye gutanga umusanzu mu gukemura ikibazo cy’umukobwa we wiga mu ishuri rikuru ariko abayeho nabi mu mugi wa Kigali kuko nta bufasha ahabwa, yewe n’ikigega gishinzwe gutera inkunga abarokotse jenoside batishoboye ntacyo kimumarira kuko atabashije kugira amanota gisaba.
“Kubera umunyeshuri mfite utarabonye amanota yo kwiga niwe ubayeho nabi niko gahinda mfite. Umugiraneza yaramufashije ati ‘ujye uza unkorere nimugoroba, noneho nzajye nguhemba urihe inzu’. Yari amaze imyaka irindwi hano mu rugo ubuzima bumunaniye ati ‘ngiye kwirebera aho naba,’” Mukarurangwa.
Nyuma yo gushyikirizwa inkunga y’amafaranga y’u Rwanda ibihumbi 50 n’iri tsinda ryamusuye, Mukarurangwa yavuze ko agiye kurara ayoherereje umwana we kugira ngo nawe arebe akabazo yakemura iminsi yicume.
Aba bize muri Koreji Ingenzi I Rutongo bavuga ko uko basura inzibutso n’abarokotse jenoside ariko bagenda babona abakecuru bakeneye gufashwa, bakaba bagenda bakora ubuvugizi hirya no hino ngo babashe gufashwa dore ko ubu batuye bakanakorera ahantu hanyuranye.


text:
Umugore witwa Nyirahaguma Anatalie utuye mu murenge wa Kinyababa, mu karere ka Burera, avuga ko amaze kwiteza imbere ngo kuburyo ateganya kugura imodoka izajya imufasha mu bucuruzi bwe bw’amasaka kandi yarahereye gusa ku mafaranga 3000.
Nyirahaguma, ufite imyaka 50 y’amavuko, ni umwe mu bagore bo mu karere ka Burera bamaze kwiteza imbere bahereye ku bintu bike. Arera abana babiri kandi bose bariga.
Uyu mugore avuga ko nubwo yahereye ku mafaranga make ubu afite kuri konti ye amafaranga y’u Rwanda agera kuri miliyoni ebyiri. Ngo ku kwezi kumwe ashobora kwizigamira amafaranga y’u Rwanda agera ku bihumbi 100 aturutse ku bucuruzi bwe bw’amasaka.
Ngo ayo mafaranga agenda akura mu bucuruzi bwe niyo azagenda yongera ndetse akanaka n’inguzanyo muri banki ubundi akigurira imodoka ye bwite izajya imufasha mu bucuruzi bw’amasaka. Ngo ijya kuyamurangurira n’iyo akodesha.
Agira ati “(we n’umugabo we) Tuzagure imodoka yacu ijye ituzanira amasaka…noye kujya nkodesha imodoka, njye njyana iyanjye inzanire amasaka.”
Inzira ndende igoranye
Nyirahaguma avuga ko kandi kugira ngo agere kuri ibyo byose yanyuze inzira ndende kandi igoranye. Ngo ariko ntiyacitse intege. Ngo kuba yarafashe igitekerezo cyo kuba yakwiteza imbere ngo ni uko yari abayeho nabi we n’umugabo we.
Agira ati “Nari mbayeho nabi nta kintu nari mfitiye, ngeze aho ndebye ko ntakoze ubwo bushakashatsi ntabaho, nazicwa n’inzara.”
Imyaka mike nyuma ya Jenoside yakorewe abatutsi mu Rwanda, mu mwaka wa 1994, ngo nibwo yafashe amafaranga y’u Rwanda 3000 maze ayagura ikibwana cy’ingurube aracyorora. Ngo uko cyagendaga kibyara niko yabashaga nawe kwikura mu bukene.
Agira ati “…akagurube karakura, karabyara, kabyara ingurube 11…ngurisha ibyana 10, ibyana icumi bampamo ibihumbi 30…ndetekereza mbona ko ntazabona ifumbire ntaguze inka, nguramo inka, ibihumbi 10 bisigaye nguramo amasaka…”
Nyirahaguma akomeza avuga ko nyuma yo kugura amasaka yayinitse nyuma akagurisha amamera. Ngo yatangiye agura umufuka umwe w’amasaka, bigera aho agura imifuka itanu y’amasaka none ubu ngo imodoka niyo ijya kumurangurira toni icumi z’amasaka ziguze amafaranga y’u Rwanda agera kuri miliyoni ebyiri.
Akomeza avuga ko ariko muri uko kwiteza imbere ndetse no muri ubwo bucuruzi bwe afatanya n’umugabo we.
Agira ati “Yamfashije mu byo kungurira amasaka, arajya kuyanzanira kure, araza nkayinika, tukagurisha, ni uko…ubu ari kuzana imodoka yose (y’amasaka) tukinika, tukagurisha n’abaturage…”
Akomeza avuga ko iyo umugabo n’umugore bafatanyije bagera kuri byinshi. Ngo abumva ko baba banyamwingendaho ntacyo bageraho.
Agira ati “Abantu (abagore) badashobora gufatanya n’abagabo babo, ngo bazaba banyamwigendaho, babyikorere ku giti cyabo, ntabwo bazabigeraho…nifuriza bagenzi banjye kugira ngo bakore ibyo nkora, bagere ikirenge mu cyanjye nabo baziteze imbere, bazazamuke.”
Nyirahaguma akomeza agira inama abagore bagenzi be ko bagomba nabo gushishikarira gukora bakareka kujya basaba buri kintu cyose abagabo babo.


text:
Mu gihugu cya Brezil hateganijwe amarushanwa yo gutora “Miss Bumbum”, umukobwa ufite ikibuno cyiza kurusha abandi.
Amakuru dukesha urubuga 7 sur 7 avuga ko iri rushanwa ririmo abakandida 27 baturutse mu bice bitandukanye bya Brezil, kuri iki cyumweru nibwoazatangira ku mugaragaro, ubwo hazakorwa amajonjorwa hagasigaramo 15 bazavamo uwa mbere n’ibisonga bye bibiri ku itariki ya 30 Ugushyingo akaza bera mu mujyi wa Sao Paulo muri Brazil.
Bumbum ni ijambo Abanyabrezil bitirira ikibuno cy’abagore, kikaba ari ikintu cy’ingenzi mu muco wo wabo, mu gihe hagiye kuba ibirori runaka batambagira mu muhanda (carnaval), mu mbyino yabo bita Samba no mu mbyino gakondo, kuko mu gihe babibyina bakoresha igice cyo hepfo cyane cyane ikibuno.
Cacau Olivier wateguye aya marushanwa kuva mu mwaka ushize, yavuze ko abona ko ikirere cyiza kiba muri Brezil, uburyo batambagiramo n’uruvangitiranye rw’amoko biha umukobwa w’Umunyabrezil uburanga bwihariye ku Isi, kandi ko amabuno ari igice cy’umubiri gikunzwe cyane ku Isi, ibi ngo byerekanwa n’ubwinshi bw’abitabira aya marushanwa.
Cacau, yakomeje avuga ko uzegukana umwanya wa mbere azahabwa amadorari 2,500 y’Amanyamerika, igisonga cya mbere kizahabwa amadodrari 1,500, n’icya kabiri amadodrari 1,000.
Umukozi wo muri banki washakaga kugaragara neza, yibye akayabo k’Amayero ibihumbi 60.000 mu bubiko bw’umukoresha we, ayakoresha mu guhindura amabere ye anaguramo utuntu tw’agiciro.
Inkuru dukesha 7sur7, ivuga ko Rachael Claire Martin w’imyaka 24, nyuma yo kongera ubunini bw’amabere ye, yongereye kwererana kw’amenyo, yagura imisatsi, agura inkweto zigezweho n’imiringa kandi asohokera ahantu hose ashaka.
Uyu mukobwa warangiye mu mategeko, yakoraga muri Banki Barclays iherereye Liskeard muri Cornouailles mu Burengerazuba bw’amajyepfo yo mu Bwongereza (du Royaume-Uni).
Yabashije guterura aya mafaranga angana n’ibihumbi 46000 bya livre bihwanye na 57000 by’amayero, hagati y’itariki ya 2 n’iya 29 Nzeri uyu mwaka.
Rachel yabanje kwiba, yabanje kwiba 3.750 by’amayero, abyiyoherereza kuri konti ye bwite. Yakurikijeho 7.500 by’amayero n’iyindi minsi agatwara andi.
Akimara gufatwanwa aya mafaranga, Rachel ubwo yafatwaga basanze amaze gukoresha kimwe cy’akabiri cy’amafaranga yibwe.
Mu bice nyaburanga bigize umubiri w’umugore hari ibice bikundwa n’abagabo kuruta ibindi, muri ibyo bice bikundwa amabere aza ku isonga, bikaba bitangira igihe umwana w’umuhungu aba arimo konka.
Larry Young hamwe na Alexander Brian impuguke mu bijyanye n’imibanire y’abantu bagaragaje ko bakoreye ubushakashatsi ku bagabo basaga 300 bo muri Leta ya Ohio muri Leta Zunze Ubumwe z’Amerika, mbere yo kureba uburanga bw’umugore kimwe cya kabili cy’abagabo bakoreweho ubu bushakashatsi tangaje ko babanza kureba mabere ye.
Amakuru dukesha urubuga rwa Daily mail.co.uk, aratangaza ko kimwe cya gatatu cy’abagabo, ari bo bareba ikimero mbere y’ibindi byose, na ho abatagera kuri 20 % birebera isura mbere y’ibindi. Abakoze ubu bushakashatsi batangaje ko abana b’abahungu bakunda gusinzirira mu gituza cya ba nyina, ngo bituma n’iyo bakuze banezezwa n’uko abagore babegereza igituza cyabo.
Imwe mu miti yo kongera ikibuno ituma umugore abyibuha birengeje uko yifuza, yabaye bajyaga bafata imiti yongera ubwenge aho gufata iyongera ikibuno, cyangwa wasanga ubwonko bwabo bwibera mu kibuno akaba ariyo mpamvu bahitamo kucyongera!!
Bamufashe agurisha igitsina ari kumwe n’umwana w’uruhinja… yagira ngo arushakire umugati.
Izi ndaya zananiwe kumvikana none zihisemo kurangiza ikibazo zirwana zinamburana ubusa, wasanga ari uko imwe yatwaye indi umukiriye!!
Uyu mugore/umkobwa arimo kurembuza umushoferi amwereka ko afite imari (igituba) ishyushye!! Abandi imana yabahaye zahabu na diama, aba bo yabihereye igitsina!!
Amaso y’umusaza wicaye areba kure kurusha ay’umusore uhagaze


text:
Ikibazo cyo kuba akarere ka Gatsibo gafite inka nyinshi ariko zifitwe n’aborozi bake kiri mubituma no gukoresha ingufu za biogas bitagerwaho nkuko gahunda ya leta ibiteganya cyane ko aka karere kabarirwa kugira inka nyinshi zigera 75 556 ariko abazifite umubare ukaba ari muto.
Mu kiganiro Habarurema Isae umuyobozi w’akarere wungirije ushinzwe ubukungu n’iterambere yagejeje kubayobozi b’inzego zibanze b’akarere yatangaje ko kuba abaturage benshi badafite inka bituma iterambere ritagerwaho uko bikwiye, hakaba hacyeneye kwihutisha gahunda ya girinka kugira ngo umubare w’abatunze inka wiyongere.
Kuba akarere ka Gatsibo babarwa nk’akarere gafite ubutaka bwinshi bituma abaturage bagira n’ubutaka bwo kuragiraho (inzuri), kuragirira mu nzuri bikaba bidatanga umusaruro nko kororera mu biraro kuko uretse gutanga umusaruro w’amata, umusaruro w’ifumbire utaboneka uko bikwiye kimwe no gukoresha ingufu za biogas mu kubyara ingufu z’amashanyarazi.
Ikindi kiboneka ni uko mu karere ka Gatsibo umubare munini w’inka zihabarizwa ari inka z’inyarwanda zidatanga umusaruro nk’inka za kijyambere.
Nubwo abayobozi b’akarere bakora ibishoboka ngo baze imbere mu mihigo, imbogamizi ziboneka ni ukudakoresha ifumbire mubuhinzi kuko ifumbire y’imborero iboneka arinke.
Akarere ka Musanze nka kamwe muturere twigaragaje mukurwanya ubukene kugera kuri 31,8% abaturage batunga inka nke ariko zitanga umusaruro mwinshi, abaturage kandi bakamenya kwita kumatungo kuko bazitaho bazigaburira nk’abantu bigatuma zitanga umusaruro kandi bikorohera uyitunze kuyitaho. Naho mu karere ka Gatsibo kugira umuco wo kuziragira mu gihe cy’izuba ubwatsi buba bucye n’umusaruro w’amata ukagabanuka.
Mu nka 75 556 zibarizwa mu karere inka 4200 nizo zakijyambere zibarizwa mu karere, izi akaba arizo zitanga umusaruro mwishi, naho inka zimaze gutanga muri gahunda ya girinka kuva iyi gahunda yatangira zikaba zigera kuri 12 712.
Akarere ka Gatsibo kamaze kubaka biogas zigera 100, abaturage bakaba bavuga ko bimwe mubibagora harimo kutagira inka, abandi bavuga ko ari ubushobozi uretse ko banki zibaguriza, nyamara kuba inka zidatunzwe na benshi bituma gahunda ya biogas ititabirwa.
Ikigo gishinzwe guteza imbere biogas kivuga ko kugira ngo umuntu ashobore kubona biogas agomba kuba afite inka 2,ingurube 5-8, nk’akarere gafite inka 75 556 kagombye kugira biogas 37 278 umuturage agafashwa kuyubaka, bivuze ko mu midugudu 603igize akarere buri mudugudu hagombye kuba hari biogas ikomoka ku mase y’inka 62, naho biogas ikomoka ku ngurube hakaba hari biogas zigera kuri 400.


text:
Itondere Ijambo ry’Imana ry’ubuhanuzi
“Dufite ijambo ryahanuwe, rirushaho gukomera, kandi muzaba mukoze neza, nimuryitaho.”—2 PETERO 1:19.
MU GIHE cy’ibinyejana byinshi, ba mesiya b’ibinyoma bagiye bagerageza guhanura iby’igihe kizaza. Mu kinyejana cya gatanu I.C., umuntu wiyitaga Mose yemeje Abayahudi bari batuye ku kirwa cya Crète ko ari we mesiya bari bategereje, kandi ko yari kuzabakiza ababakandamiza. Ku munsi bari barasezeranyijwe ko ari bwo bazabohorwa, baramukurikiye abajyana ahantu harehare hitegeye Inyanja ya Mediterane. Yababwiye ko bagombaga kwiroha mu nyanja gusa, maze ikigabanyamo kabiri bagatambuka. Abenshi mu biroshye mu nyanja bararohamye, nuko uwo mesiya w’ikinyoma abura atyo.
2 Mu kinyejana cya 12, muri Yemen hadutse “mesiya.” Calife, cyangwa umutegetsi, yamusabye kwerekana ikimenyetso kigaragaza ubumesiya bwe. Uwo “mesiya” yatanze igitekerezo cy’uko uwo mutegetsi yategeka ko bamuca umutwe. Yahanuye ko yari guhita azuka, kikaba ari cyo cyari kuba ikimenyetso kigaragaza ko ari we mesiya. Uwo mutegetsi yemeye uwo mugambi—maze iby’uwo “mesiya” birangirira aho.
3 Ba mesiya b’ibinyoma hamwe n’ubuhanuzi bwabo nta kintu na kimwe bashobora kugeraho, ariko kwitondera ijambo ry’Imana ry’ubuhanuzi nta na rimwe bituma umuntu amanjirwa. Mesiya nyakuri, ari we Yesu Kristo, yasohoreweho mu buryo nyabwo n’ubuhanuzi bwinshi bwo muri Bibiliya. Urugero, umwanditsi w’Ivanjiri Matayo yaranditse, asubiramo ubuhanuzi bwa Yesaya, ati “ ‘mu gihugu cya Zebuluni na Nafutali, hafi y’inyanja, hakurya ya Yorodani, n’i Galilaya y’abapagani, abantu bari bicaye mu mwijima babonye umucyo mwinshi. Kandi abari bicaye mu gihugu cy’urupfu no mu gicucu cyarwo, bamurikirwa n’umucyo.’ Yesu ahera ubwo atangira kwigisha, avuga ati ‘mwihane, kuko ubwami bwo mu ijuru buri hafi’ ” (Matayo 4:15-17; Yesaya 9:1, 2). Yesu ni we wari uwo ‘mucyo mwinshi,’ kandi umurimo we wagaragaje ko ari we Muhanuzi Mose yari yarahanuye. Abari kwanga gutega amatwi Yesu bari kuzarimburwa.—Gutegeka 18:18, 19; Ibyakozwe 3:22, 23.
4 Nanone kandi, Yesu yasohoje amagambo y’ubuhanuzi yo muri Yesaya 53:12, amagambo agira ati ‘yasutse ubugingo bwe, ageza ku gupfa, abaranwa n’abagome; ariko ubwe yishyizeho ibyaha bya benshi, kandi asabira abagome.’ Kubera ko Yesu yari azi ko nyuma y’igihe gito yari kuzatanga ubuzima bwe bwa kimuntu ho incungu, yakomeje ukwizera kw’abigishwa be (Mariko 10:45). Ibyo yabikoze mu buryo butangaje binyuriye mu guhindura isura kwe.
Uguhindura isura kwa Yesu gukomeza ukwizera
5 Ibyo guhindura isura byari bifite icyo bihanura. Yesu yagize ati “umwana w’umuntu azazana n’abamarayika be, afite ubwiza bwa Se, . . . Ndababwira ukuri yuko muri aba bahagaze hano harimo bamwe batazapfa kugeza ubwo bazabona Umwana w’umuntu aziye mu bwami bwe” (Matayo 16:27, 28). Mu by’ukuri se, haba hari zimwe mu ntumwa zaba zarabonye Yesu aje mu Bwami bwe? Muri Matayo 17:1-7, hagira hati “iminsi itandatu ishize, Yesu ajyana Petero na Yakobo na Yohana mwene se, bajyana mu mpinga y’umusozi muremure bonyine basa. Ahindurirwa imbere yabo.” Mbega ibintu bitangaje! “Mu maso he harabagirana nk’izuba, imyenda ye yera nk’umucyo. Maze Mose na Eliya barababonekera bavugana na we.” Nanone kandi, haje “igicu kirabakingiriza, ijwi rikivugiramo riti ‘nguyu Umwana wanjye nkunda nkamwishimira; mumwumvire.’ Abigishwa babyumvise bikubita hasi bubamye, baratinya cyane. Yesu arabegera, abakoraho, arababwira ati ‘nimuhaguruke, mwitinya.’ ”
6 Birashoboka ko ibyo bintu biteye ubwoba byaba byarabereye kuri imwe mu mpinga z’Umusozi wa Herumoni, aho Yesu n’izo ntumwa eshatu baraye iryo joro. Uko bigaragara, icyo gikorwa cyo guhindura isura cyabaye nijoro, ibyo bikaba byaranatumye kiba ikintu gishishikaje mu buryo bwihariye. Impamvu imwe yatumye Yesu acyita iyerekwa ni uko Mose na Eliya, bo bari bamaze igihe kirekire barapfuye, batari bahari mu buryo nyakuri. Kristo wenyine ni we wari uhari nyakuhaba (Matayo 17:8, 9). Uko kwigaragaza arabagirana cyane byatumye Petero, Yakobo na Yohana babona mu buryo butangaje, ibi by’umusogongero gusa, ukuhaba kwa Yesu afite ikuzo n’ububasha bwa Cyami. Mose na Eliya bashushanya abaraganwa na Yesu basizwe, kandi iryo yerekwa ryatsindagirije mu buryo bukomeye cyane ubuhamya Yesu yatanze ku bihereranye n’Ubwami bwe n’igihe yari kuzaba ari umwami.
7 Guhindura isura kwe kwagize uruhare mu gukomeza ukwizera kw’izo ntumwa uko ari eshatu zari kuzagira umwanya w’ingenzi mu itorero rya Gikristo. Kurabagirana ko mu maso ha Kristo, kwererana kw’imyenda ye hamwe n’ijwi ry’Imana ubwayo ryavugaga ko Yesu ari Umwana Wayo ikunda cyane bagombaga kumvira—ibyo byose byageze ku ntego yabyo mu buryo bugira ingaruka nziza cyane. Ariko kandi, izo ntumwa nta wundi muntu zagombaga kubwira iby’iryo yerekwa kugeza aho Yesu yari kuzukira. Nyuma y’imyaka igera kuri 32, Petero yari acyibuka neza iryo yerekwa. Yaryerekejeho yerekeza no ku cyo ryashushanyaga, maze arandika ati “burya ntitwakurikije imigani yahimbwe n’ubwenge, ubwo twabamenyeshaga imbaraga z’Umwami wacu Yesu Kristo no kuzaza kwe; ahubwo twiboneye n’amaso yacu icyubahiro cye gikomeye. Kuko yahawe n’Imana Data wa twese ishimwe n’icyubahiro, ubwo ijwi ryavugiraga mu bwiza bukomeye cyane, rimubwira riti ‘nguyu Umwana wanjye nkunda nkamwishimira.’ Iryo jwi twaryumvise rivugira mu ijuru, ubwo twari kumwe na we kuri wa musozi wera.”—2 Petero 1:16-18.
8 Ikintu cy’ingenzi cyane kurusha ibindi, ni amagambo Imana yivugiye igira iti “nguyu Umwana wanjye nkunda nkamwishimira; mumwumvire.” Ayo magambo atsindagiriza ko Yesu ari we Mwami wimitswe n’Imana, ibyaremwe byose bikaba bigomba kumwumvira. Igicu cyakingirije izo ntumwa cyagaragazaga ko isohozwa ry’iryo yerekwa ryari kuzaba mu buryo butaboneka. Ryari kubonwa n’abari kuba bafite amaso yo gusobanukirwa bonyine, bazi kandi bakaba bemera “ikimenyetso” cy’ukuhaba kwa Yesu mu buryo butagaragara afite ububasha bwa Cyami (Matayo 24:3). Mu by’ukuri, kuba Yesu yarabahaye amabwiriza yo kutagira uwo babwira ibyo bari babonye kugeza aho yari kuzazurirwa akava mu bapfuye, bigaragaza ko yari kuzahabwa icyubahiro n’ikuzo nyuma yo kuzuka kwe.
9 Petero amaze kwerekeza ku guhindura isura kwa Yesu, yagize ati “nyamara rero dufite ijambo ryahanuwe, rirushaho gukomera, kandi muzaba mukoze neza, nimuryitaho, kuko rimeze nk’itabaza rimurikira ahacuze umwijima, rigakesha ijoro, rikageza aho inyenyeri yo mu ruturuturu izabandurira mu mitima yanyu. Ariko mubanze kumenya yuko ari nta buhanuzi bwo mu byanditswe bubasha gusobanurwa uko umuntu wese yishakiye, kuko ari nta buhanuzi bwazanywe n’ubushake bw’umuntu, ahubwo abantu b’Imana bavugaga ibyavaga ku Mana, bashorewe n’[u]mwuka [w]era” (2 Petero 1:19-21). Guhindura isura kwa Yesu bitsindagiriza ko ijambo ry’Imana ry’ubuhanuzi ari iryo kwiringirwa. Tugomba kwitondera iryo jambo kandi ntidukurikize “imigani yahimbwe n’ubwenge,” idashyigikiwe kandi itemerwa n’Imana. Guhindura isura kwa Yesu byagombye gutuma turushaho kwizera ijambo ry’ubuhanuzi mu buryo buhamye, bitewe n’uko ibyerekanywe mbere y’igihe bihereranye n’uko Yesu yari kuzaba ameze afite ikuzo kandi afite ububasha bwa Cyami byabaye impamo. Ni koko, dufite igihamya kidashidikanywaho kigaragaza ko Kristo ahari muri iki gihe ari Umwami wo mu ijuru ufite imbaraga.
Uko inyenyeri yo mu ruturuturu ibandura
10 Petero yaranditse ati “muzaba mukoze neza, [nimwita ku ijambo ry’ubuhanuzi], kuko rimeze nk’itabaza rimurikira ahacuze umwijima, rigakesha ijoro, rikageza aho inyenyeri yo mu ruturuturu izabandurira.” Mbese, “inyenyeri yo mu ruturuturu” ni nde cyangwa se ni iki? Amagambo ngo “inyenyeri yo mu ruturuturu,” aboneka incuro imwe gusa muri Bibiliya, kandi asobanurwa kimwe n’amagambo ngo “inyenyeri yo mu rukerera” (NW ). Mu Byahishuwe 22:16, Yesu Kristo yitwa “inyenyeri yaka yo mu ruturuturu [“yo mu rukerera,” NW ] .” Mu bihe bimwe na bimwe by’umwaka, bene izo nyenyeri ni zo za nyuma zibandurira aherekera mu burasirazuba. Zibandura mbere gato y’uko izuba rirasa, bityo rero, ziba zigaragaza ko hatangiye undi munsi. Petero yakoresheje amagambo ngo “inyenyeri yo mu ruturuturu,” yerekeza kuri Yesu mu gihe Yari kuzaba amaze guhabwa ububasha bwa Cyami. Icyo gihe, Yesu yabanduriye mu isanzure ryose ry’ikirere, hakubiyemo n’isi yacu! Kubera ko ari Inyenyeri yo mu Ruturuturu ya Kimesiya, agaragaza ko hagiye gutangira undi munsi, cyangwa ikindi gihe cy’amateka, ku bw’abantu bose bumvira.
11 Hari ubuhinduzi bwinshi bwa Bibiliya usanga bwumvikanisha igitekerezo cy’uko amagambo yavuzwe n’intumwa Petero yanditswe muri 2 Petero 1:19, yerekeza ku mutima nyamutima w’umuntu. Umutima w’umuntu mukuru upima hagati y’amagarama 250 kugeza kuri 300 gusa. None se, ni gute Yesu Kristo—ubu akaba ari ikiremwa cy’umwuka gifite ikuzo mu ijuru kidashobora gupfa—ashobora kurasira muri izo ngingo ntoya z’umubiri w’umuntu (1 Timoteyo 6:16)? Birumvikana ko imitima yacu y’ikigereranyo igira uruhare muri ibyo bintu, kuko ari yo ituma twita ku ijambo ry’Imana ry’ubuhanuzi. Ariko rero, itegereze ubigiranye ubwitonzi ibyanditswe muri 2 Petero 1:19, uri bubone ko Bibiliya yitwa New World Translation ikoresha akitso kugira ngo interuro isa n’aho iri mu dukubo ivuga ngo “rikageza aho inyenyeri yo mu ruturuturu izabandurira,” iyitandukanye n’amagambo yavuzwe mbere muri uwo murongo hamwe n’amagambo ngo “mu mitima yanyu.” Uwo murongo ushobora kuvugwa muri ubu buryo bukurikira: ‘dufite ijambo ry’ubuhanuzi rirushaho gukomera; kandi muzaba mugize neza, nimuryitaho, kuko rimeze nk’itabaza rimurikira ahacuze umwijima, ni ukuvuga, mu mitima yanyu, rigakesha ijoro, rikageza aho inyenyeri yo mu ruturuturu izabandurira.’
12 Ni iyihe mimerere iranga imitima y’ikigereranyo y’abantu bakora ibyaha muri rusange? Rwose, imitima yabo iri mu mwijima wo mu buryo bw’umwuka! Icyakora niba turi Abakristo b’ukuri, ni nk’aho dufite itabaza rimurikira mu mitima yacu, ubundi ikaba yacura umwijima biramutse bitagenze bityo. Nk’uko bigaragazwa n’amagambo yavuzwe na Petero, Abakristo nyakuri bari kuzakomeza kuba maso kandi bakamenya ibyerekeye umuseke utangiza undi munsi, binyuriye mu kwitondera ijambo ry’Imana ry’ubuhanuzi ritanga urumuri. Bari kuzamenya ko inyenyeri yo mu ruturuturu itabanduriye mu mitima nyamitima y’abantu, ahubwo ko yabanduriye imbere y’ibyaremwe byose.
13 Iyo Nyenyeri yo mu Ruturuturu yarabanduye! Ibyo dushobora kubimenya tudashidikanya binyuriye mu kwita ku buhanuzi bukomeye bwa Yesu buhereranye no kuhaba kwe. Muri iki gihe turimo turibonera ukuntu ubwo buhanuzi bugenda busohora, mu gihe tubona intambara zitigeze zibaho mbere hose, inzara, imitingito y’isi n’umurimo wo kubwiriza ubutumwa bwiza ukorwa ku isi hose (Matayo 24:3-14). N’ubwo natwe Abakristo imimerere igoranye yahanuwe na Yesu itugiraho ingaruka, dushobora kwihangana dufite amahoro n’ibyishimo byo mu mutima. Kubera iki? Ni ukubera ko twitondera ijambo ry’Imana ry’ubuhanuzi kandi tukaba twizera ibyo idusezeranya ko izadukorera mu gihe kizaza. Tuzi ko twegereje igihe gihebuje kurusha ibindi, bitewe n’uko iminsi y’ “imperuka” tuyigeze kure cyane (Daniyeli 12:4)! Isi iri mu mimerere iteye agahinda yahanuwe muri Yesaya 60:2, hagira hati “dore umwijima uzatwikira isi, umwijima w’icuraburindi uzatwikira amahanga.” Ni gute umuntu yabona inzira anyuramo muri uwo mwijima? Umuntu agomba kwitondera ijambo ry’Imana ry’ubuhanuzi yicishije bugufi, ibyo akabikora uhereye ubu, igihe kitaramushirana. Abantu b’imitima itaryarya bagomba guhindukirira Yehova Imana, we Soko y’ubuzima n’umucyo. (Zaburi 36:10, umurongo wa 9 muri Biblia Yera; Ibyakozwe 17:28.) Kubigenza atyo ni byo byonyine byatuma umuntu uwo ari we wese abona umucyo nyakuri mu buryo bw’umwuka, kandi akagira ibyiringiro byo kuzabaho mu gihe kizaza gihebuje Imana yateganyirije abantu bumvira.—Ibyahishuwe 21:1-5.
“Umucyo waje mu isi”
14 Ibyanditswe bigaragaza neza ko Yesu Kristo ubu ari Umwami utegeka. Kubera ko yafashe ubutegetsi mu mwaka wa 1914, hari ubundi buhanuzi buhebuje buzasohora. Kugira ngo tuzabone ukuntu buzasohora, tugomba kugaragaza ko turi abantu bicisha bugufi kandi bizera Yesu Kristo, tukihana imigenzereze yacu yo gukora ibyaha n’ibyaha twakoze tutaramenya ukuri. Birumvikana ko abakunda umwijima batazabona ubuzima bw’iteka. Yesu yagize ati “uko gucirwaho iteka ni uku; ni uko umucyo waje mu isi, abantu bagakunda umwijima kuwurutisha umucyo, babitewe n’uko ibyo bakora ari bibi; kuko umuntu wese ukora ibibi yanga umucyo, kandi ntaza mu mucyo, ngo ibyo akora bitamenyekana: ariko ūkora iby’ukuri, ni we uza mu mucyo, ngo ibyo akora bigaragare ko byakorewe mu Mana.”—Yohana 3:19-21.
15 Umucyo wo mu buryo bw’umwuka waje mu isi binyuriye kuri Yesu, kandi kumwumvira ni iby’ingenzi. Pawulo yaranditse ati “kera Imana yavuganiye na ba sogokuruza mu kanwa k’abahanuzi, mu bihe byinshi no mu buryo bwinshi, naho muri iyi minsi y’imperuka yavuganiye natwe mu kanwa k’Umwana wayo, uwo yashyiriyeho kuba umuragwa wa byose” (Abaheburayo 1:1, 2). None se, bizagenda bite nitwirengagiza ako gakiza Imana yaduteganyirije binyuriye ku Mwana wayo? Pawulo yakomeje agira ati “mbese ubwo ijambo ryavugiwe mu kanwa k’abamarayika ryakomeye, kandi ibicumuro byose no kutaryumvira bikiturwa ingaruka ibikwiriye, twebweho tuzarokoka dute, nitwirengagiza agakiza gakomeye gatyo, kabanje kuvugwa n’Umwami wacu, natwe tukagahamirizwa n’abamwumvise, Imana ifatanije na bo guhamya, ihamirisha ibimenyetso n’ibitangaza n’imirimo ikomeye y’uburyo bwinshi, n’impano z’[u]mwuka [w]era zagabwe nk’uko yabishatse?” (Abaheburayo 2:2-4). Ni koko, Yesu ni we w’ibanze mu birebana no gutangaza ijambo ry’ubuhanuzi.—Ibyahishuwe 19:10.
16 Nk’uko byamaze kuvugwa, Petero yagize ati “nta buhanuzi bwo mu byanditswe bubasha gusobanurwa uko umuntu wese yishakiye.” Abantu bonyine ntibashobora gutanga ubuhanuzi bw’ukuri, ariko kandi, dushobora kwiringira mu buryo bwuzuye ubuhanuzi bwose bw’Imana. Ubwo buhanuzi bukomoka kuri Yehova Imana ubwe. Yatumye abagaragu be bashobora gusobanukirwa ukuntu ubuhanuzi bwa Bibiliya bugenda busohora, akoresheje umwuka wera. Mu by’ukuri, dushimira Yehova ku bwo kuba twaragiye twibonera isohozwa ry’ubuhanuzi bwinshi nk’ubwo kuva mu mwaka wa 1914. Kandi tuzi neza ko byanze bikunze, ubuhanuzi busigaye buhereranye n’iherezo ry’iyi gahunda mbi y’ibintu, bwose buzasohora. Ni iby’ingenzi cyane ko dukomeza kwitondera ubuhanuzi bw’Imana, ari na ko tureka umucyo wacu ukamurika (Matayo 5:16). Mbega ukuntu dushimira ku bwo kuba Yehova arimo atuma ‘umucyo utuvira mu mwijima’ w’icuraburindi ubundikiye isi muri iki gihe!—Yesaya 58:10.
17 Umucyo uyu tuzi utuma tubona. Nanone kandi, utuma imyaka iduha ibyokurya bitandukanye cyane yera. Hatabayeho umucyo uyu tuzi ntitwabaho. Bite se ku bihereranye n’umucyo wo mu buryo bw’umwuka? Uduha ubuyobozi kandi ukatwereka iby’igihe kizaza biba byarahanuwe mu Ijambo ry’Imana, ari ryo Bibiliya (Zaburi 119:105). Yehova Imana ‘yohereza umucyo we n’umurava we [“ukuri kwe,” NW ]’ (Zaburi 43:3). Mu by’ukuri, twagombye kugaragaza ko dushimira ibyo bintu twateganyirijwe mu buryo bwimbitse. Ku bw’ibyo rero, nimucyo dukore uko dushoboye kose kugira ngo twibuganizemo uwo mucyo w’ “ubwenge bwo kumenya ubwiza bw’Imana,” kugira ngo urusheho kuvira mu mitima yacu y’ikigereranyo.—2 Abakorinto 4:6; Abefeso 1:18.
18 Mbega ukuntu dufite imigisha yo kuba tuzi ko mu mwaka wa 1914, Yesu Kristo, ari we Nyenyeri yo mu Ruturuturu, yarasiye mu ijuru no mu isi yose, maze agatangira gusohoza ibyahanuwe na rya yerekwa rihereranye no guhindura isura kwe! Inyenyeri yo mu Ruturuturu ya Yehova ubu irahari, yiteguye gusohoza umugambi w’Imana mu rindi sohozwa ry’ibyahanuwe no guhindura isura kwa Yesu—ni ukuvuga “[i]ntambara yo ku munsi ukomeye w’Imana Ishoborabyose” (Ibyahishuwe 16:14, 16). Mu gihe iyi gahunda ishaje izaba imaze kuvanwaho, Yehova azasohoza isezerano rye rihereranye n’ “ijuru rishya n’isi nshya,” aho tuzashobora kumusingiza iteka, kubera ko ari we Mutegetsi w’Ikirenga w’isi n’ijuru, akaba n’Imana y’ubuhanuzi nyakuri (2 Petero 3:13). Mu gihe tugitegereje uwo munsi ukomeye, nimucyo dukomeze kugendera mu mucyo w’Imana binyuriye mu kwitondera ijambo ry’Imana ry’ubuhanuzi.
Ni gute wasubiza?
• Ni gute wasobanura ibyo guhindura isura kwa Yesu?
• Ni gute guhindura isura kwa Yesu bikomeza ukwizera?
• Inyenyeri yo mu Ruturuturu ya Yehova ni nde cyangwa ni iki, kandi se ni ryari yabanduye?
• Kuki twagombye kwitondera ijambo ry’Imana ry’ubuhanuzi?
[Ibibazo]
1, 2. Ni uruhe rugero ushobora kuvuga rw’umuntu wari mesiya w’ikinyoma?
3. Mesiya nyakuri ni nde, kandi se, ni iki umurimo we wagaragaje?
4. Ni gute Yesu yasohoje ibivugwa muri Yesaya 53:12?
5. Mu magambo yawe, ni gute wasobanura ibyo guhindura isura kwa Yesu?
6. (a) Kuki ibyo guhindura isura Yesu yabyise iyerekwa? (b) Guhindura isura kwa Yesu kwari umusogongero w’iki?
7. Tuzi dute ko Petero yibukaga neza ibyabaye mu gihe cyo guhindura isura kwa Yesu?
8. (a) Amagambo Imana yavuze yerekeza ku Mwana wayo yibandaga ku ki? (b) Igicu cyabonetse mu gihe Yesu yahinduraga isura cyagaragazaga iki?
9. Kuki guhindura isura kwa Yesu byagombye gukomeza ukwizera kwacu?
10. “Inyenyeri yo mu ruturuturu” yavuzwe na Petero yerekeza kuri nde, kandi se, kuki ushubije utyo?
11. (a) Kuki ibivugwa muri 2 Petero 1:19 bidashaka kuvuga ko “inyenyeri yo mu ruturuturu” ibandurira mu mitima nyamitima y’abantu? (b) Ni gute wasobanura ibivugwa muri 2 Petero 1:19?
12. Ni iyihe mimerere iranga imitima y’abantu muri rusange, ariko se bimeze bite ku Bakristo b’ukuri?
13. (a) Kuki dushobora kudashidikanya ko Inyenyeri yo mu Ruturuturu yabanduye? (b) Kuki Abakristo bashobora kwihanganira imimerere igoranye Yesu yahanuye ko yari kuzabaho muri iki gihe?
14. Ni iki tugomba gukora kugira ngo tuzibonere isohozwa ry’ubuhanuzi buhebuje bwo muri Bibiliya?
15. Ni gute bizatugendekera nituramuka twirengagije agakiza Imana yaduteganyirije binyuriye ku Mwana wayo?
16. Kuki dushobora kwizera ubuhanuzi bwose bwa Yehova Imana mu buryo bwuzuye?
17. Kuki dukeneye umucyo wo mu buryo bw’umwuka uturuka ku Mana?
18. Ni iki Inyenyeri yo mu Ruturuturu ya Yehova yiteguye gukora ubu?
[Ifoto yo ku ipaji ya 13]
Mbese, ushobora kuvuga icyo guhindura isura kwa Yesu bisobanura?
[Ifoto yo ku ipaji ya 15]
Inyenyeri yo mu Ruturuturu yarabanduye. Mbese, waba uzi ukuntu yabanduye n’igihe yabanduriye?


text:
Inkeragutabara zo mu karere ka Nyamasheke zirakangurirwa kwihesha agaciro mu byo zikora zirushaho kuba intangarugero mu bikorwa byo gucunga umutekano zikorera mu baturage.
Ibi byatangajwe n’Umuyobozi w’akarere ka Nyamasheke wungirije ushinzwe ubukungu, Bahizi Charles, ubwo kuri uyu wa kabiri, tariki ya 19/02/2013 yari mu nama n’Inkeragutabara zo mu mirenge ya Bushenge, Shangi na Nyabitekeri.
Muri iyi nama yayobowe n’Umukuru w’Inkeragutabara mu Ntara y’Iburengerazuba, Colonel John Tibesigwa, Inkeragutabara zo mu karere ka Nyamasheke zashishikarijwe gukomeza ibikorwa zikora byo kurinda umutekano hirya no hino mu mirenge zibarizwamo kandi iteka zikajya zirangwa n’imyitwarire iboneye.
Umuyobozi w’akarere ka Nyamasheke wungirije ushinzwe ubukungu, Bahizi Charles yahaye ubutumwa izi Nkeragutabara bw’uko zikwiriye kuba intangarugero hirya no hino aho zikorera ku buryo umuturage uzibonye azisangana ikinyabupfura gikwiriye umuntu urinda umutekano, bityo bikazahesha agaciro umurimo bakora.
Inkeragutabara zo mu karere ka Nyamasheke kimwe n’ahandi ni abasirikari bahoze mu Ngabo z’u Rwanda (RDF) ndetse n’abandi bitandukanyije n’Umutwe wa FDLR bagatahuka.
Uyu mutwe w’Inkeragutabara ukaba ugira uruhare mu gufatanya n’abaturage kwicungira umutekano.
Ubuyobozi mu nzego zitandukanye zikangurira Inkeragutabara ko zikwiriye kunoza umurimo zikora kandi zikagerageza kuba intangarugero kugira ngo ziheshe agaciro ubwazo ndetse zigaheshe n’umurimo zikora.


text:
Go to Admin » Appearance » Widgets » and move Gabfire Widget: Social into that MastheadOverlay zone
Musoni James, afatanyije na musenyeri Rucyahana John, babibye amacakubiri muri ADEPR, banakoresha intagondwa z’abahutu kugirango zihimbire uwo mupasiteri ibyaha bya jenoside kugirango nyuma yaho bazamwirenze bamaze no kumusaba, kimwe n’abo yari afatanyije na we, kwegura ku buyobozi bwa ADEPR mu Rwanda.
Ibi bikaba byarabaye nyuma y’aho pasteri Usabwimana Samuel agiriye mu gihugu cy’Ubufaransa kwakira igihembo cyahawe itorero rya ADEPR na UNESCO, kubera ko iri torero ryarwanyije ubujiji ribinyujije muri gahunda yaryo yo kwigisha abantu benshi batazi gusoma no kwandika mu gihugu hose.
Amakuru atugeraho akaba yemeza ko minisitiri Musoni James na musenyeri Rucyahana John, bakoresheje umupasiteri witwa Karuranga kugirango basenye kandi banateshe agaciro itorero rya ADEPR mu Rwanda. Iperereza ryakozwe n’Umuvugizi rikaba ryemeza ko pasiteri Karuranga ari umucikacumu, akaba n’umunyamuryango ukomeye wa FPR, akaba anazwi nk’umunyapolitiki aho kuba umuvugabutumwa, ndetse akaba yarirukanywe mu itorero kubera amakosa yakoze aremereye, amakosa arimo ubujura no kugira imyitwarire idahwitse.
Andi makuru atugeraho yemeza ko impamvu minisitiri Musoni James arimo gusenya itorero rya ADEPR mu Rwanda ari uko yari atarashobora kurimeneramo nka minisitiri ufite amatorero mu nshingano ze, dore ko iryo torero rigira inkunga nyinshi zituruka mu baterankunga bo hanze. Musoni James akaba azwiho kuba umumisitiri ufite uburambe mu kugira akaboko karekare mu bikorwa ibyo ari byo byose birebana n’aho amafaranga aherereye.
Gasasira, Sweden
editor@umuvugizi.com
You must be logged in to post a comment Login


text:
Nzayisenga Callixte uzwi ku kabyiniriro ka “Bikabyo Original” ukunda kumvikana cyane ahamagara mu biganiro ku maradiyo akorera mu Rwanda, avuga ko kuva mu mwaka ushize amaze koroza abaturanyi be inkwavu 387, no kwishyurira abaturage mitiweri bagera kuri 20.
Bikabyo Original utuye mu karere ka Karongi, Umurenge wa Rubengera yamenyekanye cyane bitewe no guhamagara kuri Radio Rwanda, atanga ibitekerezo mu biganiro mbwirwaruhame biha umurongo wa telefone abaturage bagahamagara, agakunda no kohereza ubutumwa bugufi mu gihe cy’amakuru kuri radiyo.
Bikabyo aganira na IGIHE yavuze ko yahisemo kugira ibikorwa bitandukanye bifasha kuzamura iterambere ry’igihugu aherereye ku baturanyi.
Bikabyo avuga ko yoroje abaturanyi be inkwavu 387, anishyurira mitiweli abaturage batishoboye bo mu kagali ka Kibilizi 20.
Bikabyo ati “ Mbikorana umutima ukunda nta bihembo ntegereje.”
Ku munsi w’intwari uzaba ku wa 01 Gashyantare, ngo arateganya gukora igikorwa cyo kwishyurira abaturage bagera ku 10 ubwisungane mu kwivuza.
Bikabyo yavutse mu 1979, ngo ntiyigeze yiga n’amashuri abanza, ariko ngo yabashije kwiga gusoma no kwandika, abihererwa impamyabushobozi.
Mu buzima busanzwe, Bikabyo akora akazi ko gufotora . Afite umugore w’isezerano n’umwana, akagira n’undi yabyaye hanze ngo mbere y’uko aba Umukirisitu.
Nubwo Bikabyo atagize amahirwe yo kwiga, akora kuri radiyo Isangano ikorera muri Karongi, mu biganiro “Igitondo gitangaje na tubanenge”, ashakamo ibitekerezo by’ibikwiriye kuganirwaho bitagenda neza. avuga ko amaze gukoresha amafaranga agera kuri miliyoni 2 mu guhamagara kuma
radiyo.
Bikabyo Original no gushyenga cyane ati “ Imyate y’uwo ukunda uyibonamo amaribori” ashaka kuvuga ko Imana yamukuyeho igisuzuguriro ngo n’ubwo ataminuje, ngo atanga umusanzu w’ibitekerezo mu guteza imbere Igihugu kandi ngo byatumye anamenyekana.


text:
Ngira inama:
Emma, nakundanye n’umukobwa. Kandi naramukundaga pe! Kandi muri kamere yanjye sindakundana n’abakobwa 2 icyarimwe, numvaga bishoboka ko twazarwubaka. Ariko byageze aho we ubwe ambwirako nabona sms nandikiye undi mukobwa atariwe azatandukana nanjye ntayindi nteguza. Ambwira ko biramutse bigenze bityo atazongera kunyita chéri, atazongera no kunsura.
Ndetse rimwe twaravuganye mvuye ku kazi, nari ngeze mu rugo nsanze aho nkodesha abantu tubana batetse ibigori, maze tugura n’agacupa turinywera.
Ni uko aba arampamagaye, yumva ibitwenge by’abadamu tubana mu gipangu. Arambaza ngo “urihe?” nanjye nti “ndi murugo”. ati “uri gukora iki?” nti “turi kurya ibigori”. Ngo “uri kumwe nande?”, nti “n’ababadamu duturanye hano nkodesha”. Ahita asara! Ngo “ibyo simbishaka! Ako gakungu kanyu! Uziko wagirango basigaye bibera iwawe?”
Ubwo rero hiyongeraho ko yambujije kujya mu kabari hamwe n’urungano rwanjye, ku buryo njya kugenda nkabimubwira, akampamagara cyane kuburyo mpaguruka buri kanya bikantesha umutwe cyane. Ndetse nigeze kuva ku kazi njya kw’ishuri ULK telephone irazima, mbura n’imodoka intahana Rwamagana.
Natashye mu gitondo nsanga ari iwanjye ngo yacyetseko nari ndi kumwe n’undi mukobwa. Emma kandi ibyo ntaranabitekereza! Inshuti nita mbi zingira inama yo kubikora akabibona. Ndanga numva ninjye naba mpomba. Ndaceka ndaruca ndarumira.
Abonyeko natuje cyaneeee, ntakinamuhamagara, yanampamagara nkamusubiza ibyo ambajije gusa, ubu ukwezi kurashize; ndetse numva n’urukundo rwaragabanutse. Ariko ntacyo ndamubwira na kimwe. None ari kunyandikira sms nyinshi ambaza ngo nababajwe n’iki, ngo ko yacyinaga. Ubu noneho ari kunyandikira ambwira ngo nzatuma agira ikibazo mu buzima.
Sindamusubiza narimwe, kuko namubwiye uko nteye kenshi cyane kandi bitabangamye na gato. Ndanabizi ko yakundanye n’abasore benshi ariko nkumva nzamuhindura. Njyewe ho yari uwa kabiri twari dukundanye, nyuma y’uwanteye déception ikomeye, guhera mu 2008 nongeye gukunda mu 2010, nabwo kuko nari mbayeho nabi.
Dorerero ibibazo bihari ni ibi.
1. Sinigeze mubwira ko tutashwanye.
2. Numva turamutse tubanye nta mahoro yampa.
3. Ntiyumva ko yakoze amakosa, ngo yarakinaga
3. Sinkimwiyumvamo cyane kubera déception nagize.
Icyombaza :
- Ni iki nakora kugirango nongere mwiyumvemo n’ubwo kubyibagirwa bingoye?
- Bibayeko twatandukana nakwitwara nte kugirango tubane bisanzwe nta copinage?
Murakoze
IGISUBIZO:
Gusa biriya bibazo wibaza byaguha igisubizo.
Ntuzigere na rimwe uvuga ngo ugiye kubana n'umuntu wumva utagikunda kubera kwanga kumubabaza gusa.
Kandi ntuzigere na rimwe wumva ko uzahindura umuntu, ahubwo igihe cyose uzamara kubona imiterere ye ukayisesengura ugasanga wabasha kuyihanganira, aribwo uzemera gukomeza gukundana n'uwo muntu.
kenshi ikigorana ni ukwikuramo umuntu, ariko iyo yatangiye kukuvamo, nta mpamvu yo kumwisubizamo utabonye indi mpamvu nshyashya igusunikira kubikora gutyo utarinze gushyiraho ingufu.
Ahasigaye icare usesengure, nusanga ushobora gukomeza ubuzima mutagikundana uzamenye ko utakimukunda.
Ntuzigere na rimwe wumva ko nta muntu wo gukunda uzongera kubona ukundi, hari umuntu ahantu runaka utegereje kuzaba umugore wawe akaramata.
Hanyuma rero Inama no ku bandi, igihe cyose ukunda umuntu, ukaba umukunda by’ukuri, ntugomba guhorana umutima urehareha ukumvisha ko hari undi muntu uri bumugutware. Oya. Wowe mukorere ibyo ugomba kumukorera, hanyuma nurangiza utuze. Irinde kumugenzura, kandi wirinde kumutekerereza. Gukunda n’umuntu by’ukuri, hamwe no kubana nawe akaramata mwembi mwishimye, ni ukumuha ubwisanzuriro, ukamuha umwanya ahumekeramo, ukareka guhora umufunze nka kuriya uriya mukobwa yari yarabigenje.
Gutandukana n’umuntu kuko mutakibasha gukundana urukundo rwo kubana, ntibivuga ko mutongera kuvugana. Ariko kandi ubucuti mukomeza kugirana buterwa n’ubushake buri hagati yanyu mwembi. Hari igihe umwe abishaka atyo ariko undi akabyanga. Ariko kandi iyo mubyiyemeje, nta kindi mukora uretse kubana nk’uko ubana n’izindi nshuti nyine mudateganya kubana. Ibyo aribyo byose urazigira!
Urabizi ko hari amagambo udashobora gukoresha igihe uziganiriza cyangwa uzandikira sms! Ni nk’uko rero, ibiganisha ku rukundo rwa hebuje, amagambo ngo mukunzi, n’ayandi yose akoreshwa kuri wa muntu wihebeye wenyine urayareka. Ariko bitewe n’igipimo mwahaye ubucuti bwanyu, ntibibuza ko wamugoboka igihe agize ibibazo. Byose biterwa n’uko mwebwe mwembi mubyifuje.
Nawe ufite icyo wagira inama uyu mugenzi wacu, shyiraho commentaire hasi y'izi nkuru. Naho wowe ufite ibibazo nk'ibi, ubishyize kuri commentaire dufatanye kubishakira igisubizo no kuguherekeza mu gahinda watewe nabyo.
=====
IMPUNGENGE:
Mwangira iyihe nama ko mfite umuhungu dukundana: njye ndamukunda cyane ariko we ntabinyereka, kandi hari abandi bahungu bashaka urukundo ariko sinabasha kubakunda uwo atarashaka nibura undi mugore utari njye, kuko ndamukunda cyane pe! Sinzi iherezo kuko sinabibasha gushaka undi. Nkore iki koko?INAMA:
Icya mbere ugomba kwibuka ni uko abahungu ataribo bagomba kwerekana urukundo gusa, ahubwo umukobwa nawe aba agomba kwereka umuhungu ko yumva amukunda. Muri sosiyete nyarwanda kandi ibi umukobwa agomba kugerageza kubikora mu kiyeri, aterura ango avuge amagambo yo kubwira umuhungu kumugaragaro ko amukunda kandi umuhungu we atarabivuga na rimwe. Ubinyuza mu magambo yenda gusa no kubwira umuntu ko umukunda, cyane cyane amugaragariza ko umwemera. Ushima cyane ibyo akora bikunyura kandi ukabigarukaho kenshi.
Ikindi nanone hari abakobwa benshi muri iki gihe, mu Kinyarwanda twavuga tuti bataye umuco, ba bandi baba bumva ko iyo umuhungu atabasabye gukorana nabo imibonano mpuzabitsina ngo icyo gihe aba atabakunda! Ariko ibi siko bimeze. Gukora imibonano mpuzabitsina, cyane cyane ku muhungu, si ikimenyetso cy’urukundo. AHubwo akenshi umukobwa umuhungu yakunze cyane usanga yirinda kumusaba ko bakorana imibonano mpuzabitsina, kuko aba yamubonye umwari witonda.
Gusa, ibi byose biterwa n’uko mubanye ndetse n’imyimvure mufite, niyo mpamvu ugomba kubazanza ukiga umuntu ukamumenya neza, ukamenya niba afite ibitekerezo by’abubu cyangwa se niba agikomeye ku muco, ukamenya icyo akunda n’icyo yanga. Iyo mutaramenyana neza, birumvikana ntiwamurenganya uvuga ngo ntagukunda, cyane cyane ko nawe uba utaranamenya uko urukundo rwe arugaragaza.
Ibuka ko abahungu bamwe bakunda kwifata bakanga kubwira abakobwa ko babakunda kugirango atavugira ubusa umukobwa akamuca amazi.
Ibuka nanone ko hari abahungu bagira intego nziza cyane yo kutazigera bahingukiriza umukobwa ijambo “ndagukunda”, igihe cyose atarafata gahunda yo kurushinga ngo amenye ko uwo abibwiye ari uwo koko.
Ariko kandi nanone aha hari ikibazo kibazwa, ubundi wifuza ko abikugaragariza gute? Ibi nabyo nibyo bishobora kugaragaza niba koko atakugaragariza urukundo, nyamara wenda ugasanga anarugufitiye.
Ariko nanone hari ikindi. Hari igihe usanga umuhungu yarakweretse ko atagukunda pe! Ndetse rimwe na rimwe akabikubwira, ariko ukanga kubyemera, ugakomeza uhatiriza umushakaho urukundo ku ngufu. Nakubwira nti urukundo rwiza ni urwa kimeza. Nta mpamvu yo guhata cyane bikabije, cyane cyane iyo umaze kubona ko nta kigikunze. Bibiliya niyo ivuga ngo umugore Imana yamukuye mu rubavu rw’umugabo, ubwo icyo gihe nawe uzamenye ko utavuye mu rubavu rw’uwo musore, ahubwo ko utegereje kuzabona uwawe, uwo wakozwe mu rubavu rwe.
Icyemezo nk’iki cyo kubona ko atagukunda nawe ukamurekera amahoro kiraryana, kirakomera cyane kugifata, ariko kirakunda kandi iyo umaze kubona ugukunda by’ukuri akamusimbura, urongera ugatuza mu mutima ubuzima bugakomeza.
Ahubwo wenda icyo twakwibaza, ubundi abahungu bagaragariza abakobwa urukundo gute?
Nawe ufite icyo wagira inama uyu mugenzi wacu, shyiraho commentaire. Naho wowe ufite ibibazo nk'ibi, ubishyize kuri commentaire dufatanye kubishakira igisubizo no kuguherekeza mu gahinda watewe nabyo.


text:
Buri wa Gatanu no ku wa Gatandatu, muri Quelque Part Bar & Restaurant hategurwa ibitaramo bihuza abahanzi banyuranye ariko cyane cyane abakizamuka muri muzika nyarwanda.
Mu kiganiro twagiranye na Ishema Kevin Patrick, umwe mu babitegura, yadutangarije ko iki gikorwa kiba kigamije gushyira ahagaragara impano z’abahanzi bakizamuka muri muzika no mu mikino irimo gusetsa.
Akomeza atangaza ko bitewe n’inzira zigoye zo kugira ngo abahanzi babone aho bigaragariza, ni muri urwo rwego Quelque Part Bar & Restaurant ifatanyije n’itsinda rigamije guteza imbere abahanzi bakizamuka (The Best Promoters Up Coming Artist), bategura buri wa Gatanu n’uwa Gatandatu ibitaramo bigaragaramo abahanzi bafite impano nyinshi zitandukanye.
Agira ati "Abitabira ibyo bitaramo bakuramo ubutumwa butandukanye bunyuze mu ndirimbo kandi bakibonera imbonankubone abo bahanzi. Ni umwanya kandi wo kuruhuka."
Ku birebana n’uburyo bwo kwinjira muri ibyo bitaramo, Ishema atangaza ko biba ari ubuntu nta n’umwe wishyura. Ati "Bikorwa mu rwego rwo kugira ngo dufashe abantu kuruhura umutwe."


text:
Ukwezi
Ukwezi kutumulikira nijoro. Iyo ukwezi kwazoye tubona kungana n’izuba. Mu by’ukuli nta mahuliro rwose, ndetse isi ali yo ntoya ku zuba irakuruta cyane. Igishobora gutangaza ni uko kumulika, kandi ubwako kutagira urumuli. Ubundi ukwezi ni umubumbe wazimye, wikaraga mu kirere. Kujya kumera nk’isi, kuko na yo ali umubumbe wikaraga mu kirere; ikibitandukanya ni uko ibifite ubuzima bituye ku isi: abantu, inyamaswa n’ibimera.
Amezi[edit | edit source]
- Mutarama cyangwa ukwezi kwa mbere
- Gashyantare cyangwa ukwezi kwa kabiri
- Werurwe cyangwa ukwezi kwa gatatu
- Mata cyangwa ukwezi kwa kane
- Gicurasi cyangwa ukwezi kwa gatanu
- Kamena cyangwa ukwezi kwa gatandatu, impeshyi
- Nyakanga cyangwa ukwezi kwa karindwi
- Kanama cyangwa ukwezi kwa munani
- Nzeri / Nzeli cyangwa ukwezi kwa cyenda
- Ukwakira cyangwa ukwezi kwa cumi
- Ugushyingo cyangwa ukwezi kwa cumi na kumwe
- Ukuboza cyangwa ukwezi kwa cumi n'abiri


c: application/xml

text:
Taliki ya cumi y'ukwa desembri mu mwaka wa 1948, niwo munsi Ikoraniro rusange rya ONU ryemeje likanamenyesha Itangazo ryo kwamamaza hose ibyerekeye agaciro ka Muntu. Ikoraniro rusange ryasabye ibihugu byose bili muli l'ONU gukora uko bishoboye kugira ngo iryo Tangazo lizatangirwe ku mugaragaro, ryamamare hose kandi lisobanurwe, cyane cyane mu mashuli, ali amato ali ayisumbuye, mu bihugu byose, ibyigenga n'ibigitegekwa.
ITANGAZO RYAMAMAZA HOSE AGACIRO K'UMUNTU
Intangiliro.
Ikoraniro rusange lilibutsa ko:
- Ugushyira ukizana, ituze n'ubutungane mu bihugu bishingiye ku karusho ka buli muntu, kadasibangana, gahamya icyubahiro akwiye n'agaciro twese duhulijeho,
- Gusuzugura no kwirengagiza ako gaciro n'icyubahiro bya buli muntu nibyo byateye bamwe imigenzereze isa n'iy'inyamaswa, umutima w'umuntu utakwihanganira. Nicyogituma twemeza ko icyo umuntu wese yimilije imbere y'ibindi al'ugushyira akizana, nta nkomyi mu mvugo no mu bitekerezo, akibera aho nta nduru nta butindi,
- Ali ngombwa ko hashingwa amategeko arengera ako gaciro ka buli muntu, akamulinda ubuja n'agahato,
- Ikindi ngombwa nu gukomeza umubano w'ibihugu,
- Ibihugu byunz'ubumwe byiyemeje muli Charte ya l'ONU kuzahora byubaha agaciro k'umuntu wese, yaba umugore yaba umugabo, bose niko bakwiye kwubahwa kimwe. Ibyo bihugu byiyemeje kandi kuzaharanira amajyambere mu mibanire m'imibereho y'abantu ku mudendezo,
- Ibihugu byose byunz'ubumwe byarahiliye gufasha umuryango wa l'ONU kwubahisha hose agaciro n'uburenganzira bishingiye kuli kamere ya buli muntu,
- Kugira ngo ibyo twarahiliye tubishyikire, tugomba no guhuza igitekerezo ku byerekeye ako gaciro n'uburenganzira bya buli muntu,
- Ikoraniro rusange ryamamaje ili Tangazo ryerekeye agaciro ka buli muntu, ligomba kuyobora abaturage b'ibihugu byose uburyo bwo kwitoza umuco wo kwubaha agaciro n'uburenganzira bw'umuntu. Uwo muco niwo amategeko agenga buli gihugu n'atunganya umubano w'igihugu agomba gushishikalira kwinjuza muli byose, ali nu nyigisho z'urubyiruko mu mashuli, ali no mu milirere yose y'abaturage, kugira ngo bose hamwe, ali abatuye mu bihugu muli l'ONU, ndetse n'abatarashyikira ubwigenge, uwo muco abe aliwo bimiliza imbere.
Article 1.
Abantu bose bavuka aliko bakwiye agaciro no kwubahwa kimwe. Bose bavukana ubwenge n'umutima, bagomba kugilirana kivandimwe.
Article 2.
Umuntu wese akwiye kwemererwa kwafite agaciro n'uburenganzira bwose bwahamijwe muli ili Tangazo. Nta muntu uzongera gucishwa ku wundi ku mpamvu gusa z'ubwoko, ibara ry'umubili, idini yemera cyanga se ibitekerezo afite muli politique no mu zindi ngingo, ntawe uzazira igihugu akomokamo, ubworo amavuka cyanga se indi mimerere yindi.
Kandi nta muntu uruta undi, ngo kuko baba bakomoka mu bihugu batareshya. Ali abaturage b'ibihugu byigenga cyanga se bigitwarwa, bikiyoborwa n'ibindi, bose ni abantu kimwe.
Article 3.
Umuntu wese agomba kubaho, gushyira akizana no kutarengana.
Article 4.
Nta muntu ukwiye guhinduka imbohe cyanga umuja. Kugira abantu abaja cyanga se kubacururuza biraciwe rwose.
Article 5.
Nta muntu ugomba kugilirwa urugomo, kuzira agashinyaguro, kwicwa urupfu rubi.
Article 6.
Aho umuntu ali hose agomba kurengerwa n'amategeko y'igihugu.
Article 7.
Abantu bose ni kimwe ku byerekeye amategeko, kandi bose niki agomba kubarengera kimwe, akabalinda akarengane gaciye ukubili n'ili Tangazo, akabalinda ndetse n'ibishobora byose gutera ako karengane.
Article 8.
Buli muntu afite ububasha bwo kuregera inkiko imigenzereze yose iciye ku burenganzira yahawe n'amategeko.
Article 9.
Ntawe ushobora gufunga umuntu ku karengane cyanga se kumuca mu gihugu.
Article 10.
Urubanza rw'umuntu wese, mbere yo gucibwa, rugomba kwumvikana ku mugaragaro, nta karengane, abacamanza bakabona kurukiranura batabera.
Article 11.
Umuntu wese urezwe igicumuro, mu gihe ataracirwa urubanza rukimuhamya, agomba gufatwa nk'intungane kugeza igihe ubugiranabi bwe bwemeza n'urukiko kumugaragaro, kandi bamaze kumuha uburyo bwose bwo kwiburanira.
Nta muntu ugomba guhanirwa amafuti yigeze gukora, niba mu gihe ayakoze nta tegeko ry'igihugu cyanga ryerekeye umubano w'igihugu, ryali libibujije. Kandi lero nta n'uzajya acibwa igihano kirenze icyali gitegetswe, igihe akoze akabi agomba guhanirwa.
Article 12.
Ntawe ugomba kwirohera nta mpamvu mu byerekeye imibereho y'umuntu n'iy'abe, mu rugo rwe no mu nzandiko ze, cyanga se ngo amusebye. Muli ibyo byose kandi amategeko y'igihugu agomba kulinda umuntu wese akarengane.
Article 13.
Umuntu wese agomba kugenda uko ashaka mu gihugu, no kwihitiramwo aho ashaka gutura.
Umuntu wese ashobora kuva mu gihugu abishatse, no kugaruka mu gihugu cye kavukire.
Article 14.
Umuntu wese, iyo atotejwe, ashobora guhungira mo kwakirwa mu bindi bihugu.
Ubwo burenganzira aliko ntibwarengera umuntu ukulikiranywe kubera ubugome busanzwe, cyangase imigenzereze ye inyuranye n'amaherezo l'ONU yimilije imbere.
Article 15.
Buli muntu agomba kwitilirwa igihugu cye kavukire.
Icyo kimenyetso cy'ubuturage ntawe ushobora kukinyagwa ku karengane, aliko umuntu ashobora kwiyakira ubuturage bw'aho yihitiyemo.
Article 16.
Umuhungu n'umukobwa bageze mu kigero cyo kwubaka, bashobora gusezerana uko bashaka. Nta nkomyi ituruka ku bwoko, ku nkomoko cyanga se idini. Mubyerekeye kurongora umugabo n'umugore bahwanije agaciro, mbere yo gusezerana, igihe bali kumwe ndetse n'iyo batandukanye.
Ntabagomba gushyingirwa batabyiyemereye ubwabo.
Ishingiro ryambere ry'umubano mu bantu ni murugo, amategeko ya leta agomba kururengera.
Article 17.
Umuntu wese afite ububasha bwo kugira icyo yitungira, ukwe kwa yenyine cyanga se afatanije n'abandi.
Ntawe ushobora kunyagwa ikintu yitungiye ku karengane.
Article 18.
Mu bitekerezo by'umuntu, mu bimutunganiye idini, buli muntu agomba gushyira akizana. Nukuvuga ko ashobora guhindura ibitekezo bye n'idini, kubigaragaza mu ruhame cyanga ahiherereye, kubyigisha na kubikulikiza, ku mutima no mu mihango ibigaragaza.
Article 19.
Buli muntu akwiye gutekerza no kuvuga akamuli ku mutima. Nukuvuga ko adakwiye kuzira ibitekerezo bye, ko ashobora gushaka, guhabwa no kwamamaza hose uko ashaka ibihuje n'icyo atekereza.
Article 20.
Abantu bashobora guterana na kwiremamo amashyaka mu mahoro.
Nta muntu ukwiye guhatirwa kwinjira mw'ishyaka atabishaka.
Article 21.
Buli muntu afite uburenganzira bwo guhagurukira ibyerekeye ubutegetsi bw'igihugu cye kavukire, ali ukubyigiramo ubwe, cyanga se kubishinga intumwa zatowe bitalimo agahato.
Mu byo gukorera leta y'igihugu cyabo, abaturage bose bagomba gucishwa mu kigero kimwe.
Ubutegetsi mu gihugu bukomoka ku bushake bw'abaturage. Ubwo bushake bugaragara uko igihe cy'itora kigarutse. Mw'itora abaturage bose bakuze bahwanije ijwe, kandi bitorera uwo bashatse nta gahato.
Article 22.
Umuntu wese mu gihugu niko agizwe n'abandi. Ishyaka ry'abaturage n'ubugobokane bw'igihugu bigomba gukiza buli muntu, bikamugeza ku mibereho imukwiye kandi imufasha kujyambere.
Article 23.
Umuntu wese akwiye kubona umulimo yihitiyemo nta gahato. Akawukora mu neza, bitalimo amananiza kandi atikanga kubura amulimo.
Abakora umulimo umwe bose bagomba guhembwa kimwe, nta kubera,
Umukozi wese agomba guhabwa umushahara umutunze we n'abe, kandi akanarengerwa n'amategeko alinda abakozi akarengane,
Umuntu wese ashobora gufatanya n'abandi gushinga syndicats zimurengera.
Article 24.
Buli muntu ukora agomba kurangiza akazi mu masaha akwiye no guhabwa ibiruhuko, kandi iminsi ahawe y'ibiruhuko agomba nayo kuyihemberwa.
Article 25.
Umuntu wese akwiye ikimubeshaho neza , we n'abo mu rugo, cyane cyane mu byerekeye imyambaro ibyo kurya, aho atuye n'ibyo kwivuza, mbese ibya ngombwa byose ngo umuntu ashobore kubaho. Iyo umuntu yabuze akazi, igihe c'indwara cyanga ubumuga, mu bupfakazi no mu zabukuru, mbese iyo umuntu atakigira ikimubeshaho bidaturutse ku bwende bwe, agombwa gutungwa n'integanyo leta yageneye iminsi mibi.
Ababyeyi n'abana bakwiye cyane gufashwa. Kandi abana bose ndetse n'ibinyandaro, bagomba kurengerwa kimwe.
Article 26.
Umuntu wese agomba kurerwa na guhabwa ku busa inyigisho zose z'amashuli yambere. Amashuli y'abanyamyuga agomba gukwira hose. Kandi ababishoboye bose bagomba gufashwa kimwe kujya mu mashuli makuru.
Imilerere n'yo igomba kugeza abantu ku bugabo buhamye kubongeramo icyubahiro cy'agaciro ka buli muntu n'ibyo afitiye uburenganzira byose. Imilerere niyo izatera imbaga z'amoko anyuranye, nako ibihugu byose, kwumvikana no kubana bitanduranya nibwo buryo bwo gufatanya na l'ONU gukwiza amahoro hose.
Ababyeyi bafite uburenganzira bwo gutoraniliza abana babo imilerere ibakwiye.
Article 27.
Umuntu wese akwiye uko ashaka mu gitaramo cyogeza ubutore n'umuco w'igihugu, akwiye kwizihiza ibinezereje byose no guharanira amajyambere n'ibyiza byose ubuhanga butuma dushyikira.
Abahanga bahimbye ikintu gishya cyanga se abanditsi b'ibitabo, bishobora kubaviramo inyungu y'ikiguzi cya byo cyanga se y'agaciro bibahesha, nabyo bikarengerwa n'amategeko y'igihugu.
Article 28.
Ibyemejwe byose muli ili Tangazo bigomba amahoro mu baturage, ndetse no mu mibanire y'igihugu, kugira ngo bishobore kugilira umuntu wese akamaro kahageze.
Article 29.
Umuntu nawe agomba kumenya agaciro k'urugaga rw'abo atuyemo,kuko narwo rumufasha kwigeza ku bugabo buhamye.
Mu burenganzira bwe bwose n'agaciro afite buli muntu agomba kugarukira ku rubibi yashingiwe n'amategeko y'igihugu, kugira ngo n'abandi bagere ku gaciro kabo n'uburenganzira bwabo, mu neza n'ituze vy'ingaga y'abadasumbana.
Ibyo byose byahamijwe ntawe ushobora kubyigarulira ku buryo buciye ukubili n'amaherzo l'ONU yimilije imbere.
Article 30.
Mu magambo yose y'ili Tangazo, nta Leta, nta ngaga, nta n'umuntu ushobora kwibwira ko hali ilimuga ububasha bwatuma atambuka ku byemejweho uburenganzira muli ili Tangazo.


text:
Umuryango Ugamije Iterambere ry’Afurika y’amajyepfo
Umuryango Ugamije Iterambere ry’Afurika y’amajyepfo cyangwa Umuryango w’Ubukungu bw’Ibihugu byo muri Afurika y’amajyepfo (SADC mu magambo ahinnye y’icyongereza; izina mu Cyongereza: Southern African Development Community)
Muri Mata 1980, ni bwo havutse Inama yitwaga Southern Africa Development Coordination Conference / SADCC, igamije gukura ku ngoyi ya gikolonize na politike ya apartheid ku bihugu bikikije Afurika y’Epfo. Iyo nama ni yo yaje kuvamo SADC nk’uko izwi ubu, ku wa 17 Kanama 1992, i Windhoek muri Namibia.
Intego n amahame bya SADC[edit | edit source]
Intego z’ingenzi z’uyu Muryango, ni ubusugire; ubufatanye, amahoro n’umutekano; uburenganzira bwa muntu, demokarasi no kubaka igihugu kigendera ku mategeko; ubureshye no gusangira ibyiza n’inyungu bituruka ku kwishyira hamwe; gukemura amakimbirane binyuze mu bwumvikane, n’ibindi.
Icyerekezo cya SADC[edit | edit source]
Ibihugu bigize SADC birateganya gukuraho imisoro n’amahoro (Free Trade Area) mu wa 2008, bityo rikaba isoko rimwe ryagutse.


text:
Wowe mukobwa ukeneye umukunzi kandi ugeze igihe cyo kumushaka koko, ariko urukundo ntabwo ari ikintu cyoroshye, gukunda biravuna kandi biragora guhitamo uwo wakunda bitewe n’imico ye. Voice of Congo ikugira inama y’abahungu uzirinda mu gihe ugiye gukunda.
1. Umubeshyi
Nta kintu kibi kandi kibabaza mu rukundo nko gukunda umuntu udashobora kukubwiza ukuri, uhora akubeshya buri gihe yaba mu byo akoza, yaba umushahara ahembwa, inshutize zihariye, amarangamutima akakubeshya muri byose. Birashoboka ko nta muntu utabeshya cyangwa se hakabaho ibyo wakihanganira ariko bira goye kwihanganira no kwizera umuntu wagize akamenyero kubeshya.
2. Umuhungu uhora agucunga ahantu hose
Umusore ufata umwanya we akagusohokana, akaguha indabo n’utundi dukado dutandukanye nta kibazo aba agukunda koko ariko hari itandukanir riri hagati y’umusore ufata umwanya we agira ngo agushimishe n’undi ufata umwanya we agira ngo utagira ahandi ujya. Icyo gihe bishoboka ko aba ari urukundo rwinshi rubimutera ariko uzabyitondere cyane kuko bishobora kurangira ahora agutekereza gusa akumva yahora azi aho uri bikamubuza amahoro kandi nawe byakubangamira.
3. Umuhungu wiyitaho agamije kugukurura
Nta mukobwa washimishwa no gukunda umuhungu utiyitaho ngo abone akeye bigaragarira buri wese, akamusekera mbese umuhungu ubona ko atagukoza isoni buri wese amwifuza. Kenshi abahungu bameze batyo usanga baba bagamije kugukurura hari icyo agushakaho yamara kukibona agahita yigendera kandi usanga kenshi baba bakunda abakobwa benshi icyarimwe.
4.Umuhungu uhorana umunaniro n’ibibazo
Birababaje kubivuga ariko ntuzemere umuhungu uhora akwereka ibimenyetso by’uko ananiwe cyangwa ibimenyetso by’uko afite ibibazo byinshi byamurenze.Hari abakobwa bakunda bene abo bahungu kugira ngo babafashe kuva muri ibyo bibazo babiteho, eriko burya ingufu uzakoresha wita ku muntu umeze utyo n’igihe uzakoresha bizakugora cyane.
5. Uwahemukiwe
Gukunda no kwishimisha ni byiza ariko ntabwo ari bwo buzima, igihe ukunze umuhungu wahemukiwe ukamuha buri kimwe cyose ariko ntagire icyo ahindukaho ngo yishime ni ikimenyetso cy’uko mudashobora gukundana ibyiza ni ukumureka.
6. Umuhungu ukunda nyina cyane
Umuhungu uhora ashyize imbere nyina umubyara ntacyo mwageraho, umuhungu udashobora kugira icyo akora atakimenyesheje nyina, uwo muhungu byakugora kubana nawe kuko igihe kinini nyina azajya yivanga mu byanyu rimwe na rimwe usange abateranyije, kandi numuhitishamo azahitamo nyina.
7. Umuhungu w’ikijunjame
Biba byiza iyo umukunzi wowe muganira, akagushimisha, mukarebana filime, mukajyana muri resitora, nibindi ariko biragoranye kubana n’umuntu utavuga ikimurimo, ngo umenye ngo ari mu ruhe ruhande, ntaguhe ibitekerezo, udatinyuka kuvuga icyo atekereza.Ibi kandi ashobora no kuba abiterwa n’ikizere gike yigirira.
8.Umuhungu udakunda abana
Abana baravuna, bararwana, bariyanduza rimwe na rimwe basaba kubitaho kandi ntibiba byoroshye, igihe ugiye gukunda umuhungu cyangwa gushaka umugabo uzajye ubanza wibaze niba akunda abana nusanga abakunda biza ari amahire ariko wa muhungu udakunda abana byazabagora igihe muzaba mubanye mukagira abana, byagira ingaruka kuri mwe, ku muryango wanyu ndetse no ku nshuti zanyu.
9.Umuhungu wagize coulpe nyinshi zitandukanye
Umuhungu ukubwira ko yizerwaga cyane kandi yakunze kugira inshuti cyane ariko bagatandukana, kuva mu bugimbi bwe ntiyigeze abera aho atagira inshuti bagatandukana agafata indi, uyu muhungu nta gihe kinini amara n’inshuti nshya, ashobora kuyikorera buri kimwe cyose ariko ikibazo ni uko akunda intangiriro, iyo mumaze iminsi aba yarambiwe agahita yishakira indi nshuti.
10. Umuhungu wikunda
Ni byiza gukunda umuhungu wiyitaho kandi uzi no kwiyitaho cyane, ariko kenshi yiyataho wowe akakwibagirwa cyangwa akakwibuka nyuma, buri gihe akwibuka nyuma ko atakwitayeho nawe niba ari imyenda cyangwa ikindi kintu agiye kugura arigurira wowe aze kukwibuka nyuma.


text:
Abaturage bo mu murenge wa Kanama akarere ka Rubavu basigajwe muri Gishwati bishimira imyanzuro bagejejweho n’umujyanama wa Minisitiri w’intebe hamwe n’akarere nyuma yo kubasura taliki ya 2/11/2012, iyo myanzuro ivuga ko babanza kweza imyaka yabo mbere y’uko ahaterwa umucaca haterwa.
Abaturage basigajwe muri Gishwati biteganyijwe ko batazimuka ahubwo bazaguma kuhatura, kubera ko bari basanzwe bakora ubuhinzi n’ubworozi batunguwe n’uburyo umushinga ushinzwe gutera umucaca ahazakorerwa ubworozi baje mu myaka yabo bakayangiza batabibateguje ndetse batari kumwe n’inzego z’ubuyobozi bw’ibanze barabirukana.
Iki kibazo gikurura ibibazo aho abanyamakuru babasuye bikajya mu bitangazamakuru ntibishimishe ubuyobozi kubera ko ntacyo bari babikozeho.
Taliki ya 2/11/2012 umujyanama wa Minisitiri w’intebe Majoro Fabien ari kumwe n’umuyobozi w’akarere ka Rubavu Sheih Bahame Hassan basura abaturage bababwiye ko batarwanyije icyemezo cya leta ahubwo banze ko abantu babinjirira mu myaka batabimenyeshejwe ndetse bagasaba ko uwo mushinga uzakora mu mirima yabo bahabwa amahirwe yo kuwukoramo.
Abaturage bavuga ko hakoreshwa ubushishozi hakarebwa ko aho hantu hagiye gukorwa inzuri bidashoboka ko hakorwa amaterasi kugira ngo hakorwe abaturage bashobore gukomeza guhinga.
Umujyanama wa Minisitiri w’intebe akaba yari amaze kubasobanurira ko ubutaka bwa Gishwati butera ibibazo by’ibiza kandi nabo ubwabo bazi, mu gihe leta y’u Rwanda itifuza kugira umunyagihugu ihomba bitewe n’ibiza.
Yasobanuye ko hakozwe ikarita y’ibyakorwa gishwati bitewe n’ubutaka bwabo kuko ahari ubutaka burebure bwakorwaho amaterasi yakozwe ndetse akazakomezwa gukorwa, ariko ahari ubutaka buto bitashoboka ko hakorwa amaterasi hazakorwa inzuri.
Majoro akaba yarabwiye abaturage batuye Gishwati ko ubutaka bwa Gishwati bugiye gusaranganywa abaturage ariko abafite bunini bushobora kugabanywa kugira ngo buri wese agire aho abona nkuko hari abazafata ahahingwa abandi bagafata aho kororerwa.
Abaturage bakiriye neza ibitekerezo by’abayobozi bavuga ko basaba ko bakwihanganirwa imyaka yabo ikera, ubundi hagakorerwa ibyemejwe gusa bagasaba ko harebwa ko ahashyizwe kororerwa hatakorerwa amaterasi kuko hari aho bishoboka ahubwo abahagennye babyirengagije, bemererwa ko bizasubirwamo.
Bimwe mubyari byabereye ikibazo abaturage n’uburyo babwirwaga ko bazatungwa n’ubworozi kandi ntamatungo bafite, bakibaza icyabatunga mu gihe babujijwe guhinga mu gihe umucaca uzaba utaramera, cyakora hakaba harafashwe icyemezo cyo kubarura abatishoboye kandi badashoboye gukora kugira ngo bitabweho naho abafite imbaraga bazahabwa akazi.


text:
Gatunda: Imiziki n’amafilime ku isonga mu gutesha urubyiruko amashuli.
Nyabihu: Parents applaud 12 year basic education
Posted on October 1, 2014 by admin in English, Other News
Parents in Mukamira sector of Nyabihu district say they wouldn’t able to send their children to school if the 12 Year Basic Education was not initiated in the country. Beatrice Ugirumurera, a mother of two says that she had no money to be able to pay school fees for her children. “If it was not […]
Kugaburira abana bo mu burezi bw’ibanze si ukubaha ibya mirenge -Minisitiri Rwamukwaya
Posted on September 30, 2014 by admin in Other News
umunyamabanga muri Minisiteri y’uburezi ushinzwe amashuri abanza n’ayisumbuye, Olivier Rwamukwaya, yabwiye abayobozi b’uturere bungirije bo mu turere two mu ntara y’Amajyepfo, hamwe n’abashinzwe uburezi muri utwo turere, ko kugaburira abana bo muri 9 na 12YBE Atari ukubaha ibya mirenge. Yabigarutseho ubwo baganiraga ku itariki ya 25/9/2014. Ahereye ku mibare yo mu kwezi gushize kwa munani […]
Guhuza uburezi n’uburere niryo banga rya Wisdom mu gutsindisha cyane
Posted on January 29, 2014 by admin in Other News
Ishuri ribanza Wisdom Nursery and Primary School, riravuga ko gutanga uburezi bufite ireme bijyana no gutanga uburere k’umunyeshuri, ndetse ngo bikaba byaratumye bagera k’umusaruro ushimishije, kuko abanyeshuri baho bose batsinze ku rwego rwiza. Abana 90 bakoze ikizamini gisoza amashuri abanza biga mu iri shuri Wisdom Nursery and Primary School, bane gusa nibo baje mu […]
Project to enhance Rwanda’s education curriculum
Posted on November 20, 2013 by admin in English, Other News
A USAID-funded Literacy, Language and Learning (L3) Initiative is set to improve and develop Rwanda’s language education curriculum for primary schools nationwide. The program will supplement and enhance the existing curriculum and to support P1 and P2 English, Kinyarwanda, and mathematics instructions. The initiative has already been piloted in 90 schools this year and a […]
Kirehe-Barasabwa gukomeza gukora ibizamini mu mutuzo no mu kinyabupfura
Posted on November 6, 2013 by admin in Amasomo, Other News
Kuri uyu wa 05/11/2013 abayobozi batanduaknye basuye abanyeshuri bakorera ibizamini mu kigo cy’amashuri yisumbuye cya Nasho giherereye mu murenge wa Nasho mu rwego rwo kureba uko ibizamini biri gukorwa. Aba banyeshuri bari gukorera ibizamini muri iki kigo cy’amashuri yisumbuye cya Nasho (APENA) bavuga ko ibizamini bari gukora bari kubigerageza gusa ngo bimwe na bimwe basanze […]
Rulindo Ababyeyi bafite abana babana n’ubumuga barakangurirwa kubajyana mu ishuri.
Posted on March 16, 2013 by admin in Other News
Kuba hakiri bamwe mu bayeyi bafite abana bamugaye usanga batabajyana mu ishuri ,ngo biri muri bimwe bikibangamiye cyane abana babana n’ubumuga. Nk’uko ababyeyi bamwe babivuga ngo hari aho usanga umubyeyi abyaye umwana umugaye, agahitamo guhora amuhishe mu nzu ngo abantu batamubona bakamuseka. Ibi rero ngo bikaba ahanini biterwa n’ubujiji cyangwa imyunvire ikiri hasi ku babyeyi […]
Rwanda I Gakenke: Hari icyizere ko imihigo yose izagerwaho
Posted on February 1, 2013 by admin in Imyitwarire, Other News
Kuri uyu wa kane tariki ya 31/01/2013, ubwo umuyobozi w’akarere ka Nyamagabe yasuraga ibigo by’amashuri bya Groupe Scolaire Notre Dame de la Paix ndetse n’ishuri rya Saint Nicolas yo mu murenge wa Cyanika mu rwego rwo kubaganiriza ku ntwari z’u Rwanda ndetse n’ibikorwa byaziranze, yabasabye guharanira gukora neza kuko ibikorwa by’umuntu aribyo bimugira intwari. Mu […]
Gakenke : Ireme ry’uburezi riri mu nzira yo kugerwaho higisha abarimu babyigiye
Posted on January 9, 2012 by admin in Other News
Leta y’u Rwanda yihaye intego yo guteza imbere uburezi bufite ireme hashakishwa abarimu babishoboye kandi babyize. Ni muri urwo rwego mu karere ka Gakenke muri uyu mwaka w’amashuri hari gahunda yo gusimbura abarimu batize uburezi ndetse n’ibijyanye n’ibyo bigisha mu mashuri yisumbuye. Umuyobozi ushinzwe Uburezi mu karere, Hakizimana Jean Bosco avuga ko uyu mwaka babonye […]


text:
Urubyiruko hamwe n’abagore bavuka mu karere ka Rulindo barashimwa uruhare bakomeje kugaragza mu kubaka igihugu no gushaka kugiteza imbere.
Mu ihuriro ry’Inama nkuru y’Abagore hamwe n’inama y’Urubyiruko mu karere ka Rulindo, yateranye kuwa gatanu,tariki 25/1/2013 Abagore ndetse n’urubyiruko bagaragaje ko bafite inyota yo gukora ngo barusheho kuzamura iterambere ry’igihugu cyabo.
Muri iri huriro kandi bateranye kugirango barebera hamwe ibyo bagezeho n’ibisabwa mu rwego rwo kongera imbaraga ngo bagere ku iterambere ryihuse.
Muri iyi nama ,urubyiruko ndetse n’abagore bakaba bakomeje kugaragaza ko bafite ubushake bwo gukora ngo barusheho kwiteza imbere ,nk’uko bagaragaza ko biteje imbere uhereye ku bikorwa byabo .
Mukakamari Cartas ,utuye murenge wa Shyorongi,mu isantre ya Kijabagwe,ni umugore witeje imbere ahereye ku mafaranga ibihumbi bitanu akaba ageze mu rwego rwo gucanira umudugudu akoresheje jenereta.
Yagize ati ”nahereye ku mafranga ibihumbi bitanu ,ubu ngeze ku rwego rwo kuba nfite abakozi mpemba ,nigishije abana batagiraga icyo bakora imyuga yo kudoda no kogosha.Naguze jenereta none ubu ncanira umudugudu dutuyemo nabo bakabasha kongera amasaha yo kubona ,no gukorera ahabona.”
Honorable Mukantaganzwa Pelagie, wari witabiriye ihuriro ry’inama y’abagore n’urubyiruko muri aka karere , akaba yari n’umushyisi mukuru ,yashimiye cyane uburyo urubyiruko n’abagore bakomeje kugaragaza ubushake bwinshi mu kubaka igihugu.
Yatanze inama ndetse n’impanuro ku bagore n’urubyiruko.Yababwiye ko imbaraga zabo zihujwe zishobora gukora ikintu gikomeye kurushaho.
Yagize ati”Ndashima cyane urubyiruko n’abagore mu karere ka Rulindo,ukuntu mukomeje kugaragaza ubushake n’imbaraga mu kubaka akarere ndetse n’igihugu muri rusange.Mukomereza ho ,muri abantu benshi mu gihugu,mufite ubwenge n’ubushobozi.
Akomeza avuga ko ngo imbaraga zabo zishyizwe hamwe zakora ibintu byiza kandi byinshi.
Muri iri huriro,urubyiruko n’abagore bavuze ko bafite ubushake bwo gukora ariko amikoro akababana make ,ku buryo ngo bunva ubuyobozi bubigizemo uruhare byarushaho kubafasha bityo bakaba bakora bakiteza imbere.
Bakaba baraboneyeho no gusaba ubuyobozi bw’akarere ko bwajya bubafasha mu kubona inguzanyo mu bigo by’imari.